pythainlp/thai-wiki-dataset-v4 huggingface dataset:
โลสโปโยสเอร์มาโนส

โลสโปโยสเอร์มาโนส ([los ˈpo.ʝos eɾ.ˈma.nos]; #เปลี่ยนทาง) เป็นร้านอาหารจานด่วนสมมุติที่จำหน่ายอาหารจานไก่เป็นหลัก และปรากฏตัวในภาพยนตร์ชุดทางโทรทัศน์เรื่อง "ดับเครื่องชน คนดีแตก" และภาพยนตร์ชุดแตกแขนงเรื่อง "มีปัญหา ปรึกษาซอล" ในจักรวาลสมมุติของ "ดับเครื่องชน คนดีแตก" นั้น โลสโปโยสเอร์มาโนสเป็นองค์กรบังหน้าให้แก่ขบวนการผลิตและกระจายเมธแอมเฟตามีนของกุส ฟริง ในขณะเดียวกันกับที่ได้รับการยอมรับจากสาธารณชนในภาคตะวันตกเฉียงใต้ของสหรัฐว่าเป็นเครือข่ายร้านอาหารท้องถิ่นที่เทียบได้กับเคเอฟซี สถานที่ถ่ายทำของร้านสาขาหลักที่แอลบูเคอร์คีในโลกความเป็นจริงเป็นร้านสาขาของทวิสเตอส์ในเซาธ์แวลลี รัฐนิวเม็กซิโก ร้านอาหารสาขานี้มีผลประกอบการที่ดีขึ้นจากความเกี่ยวข้องกับ "ดับเครื่องชน คนดีแตก" และเนื่องมาจากความนิยมของภาพยนตร์ชุดทั้งสองเรื่อง โลสโปโยสเอร์มาโนสได้ปรากฏเป็นร้านอาหารชั่วคราวในโลกความเป็นจริงในหลายโอกาส
ประวัติในจักรวาลสมมุติ.
โลสโปโยสเอร์มาโนสก่อตั้งขึ้นในประเทศเม็กซิโกโดยกุส ฟริง (รับบทโดยจังการ์โล เอสโปซีโต) และมักซ์ อาร์ซินิเอกา (เจมส์ มาร์ทีเนซ) หุ้นส่วนธุรกิจชาวชิลี เรื่องราวกล่าวอ้างไม่มีมูลตามที่ปรากฏในโฆษณาโทรทัศน์ในเรื่องระบุว่าอาหารของร้านได้รับแรงบันดาลใจมาจากสูตรอาหารของลุง ๆ ของกุส และเมื่อกุสอพยพมายังสหรัฐก็ได้เปิดสาขาขึ้นในรัฐนิวเม็กซิโกเป็นหลัก เครือข่ายร้านอาหารเติบโตขึ้นจนมีสาขา 14 สาขาในภาคตะวันตกเฉียงใต้ รถบรรทุกของร้านถูกใช้เพื่อลักลอบขนส่งยาเสพติดที่ขบวนการยาเสพติดสมมุติผลิตขึ้นในเนื้อเรื่อง ข้ามพรมแดนสหรัฐกับเม็กซิโก ฟาร์มไก่แห่งหนึ่งของโลสโปโยสเอร์มาโนสในชานเมืองแอลบูเคอร์คียังเป็นธุรกิจบังหน้าให้แก่ยาเมธแอเฟตามีนที่ผลิตและส่งไปยังร้านสาขาต่าง ๆ สาธารณชนไม่ได้สงสัยเลยว่ากุสและร้านอาหารของเขาเป็นธุรกิจที่เกี่ยวข้องกับยาเสพติด
ต่อมาบริษัทกลายมาเป็นบริษัทลูกของบริษัท มาดรีกาลเอเล็คโทรโมทีเวอ จำกัด  ธุรกิจขนส่งสินค้าหลายประเภทสัญชาติเยอรมันซึ่งมีเครือข่ายที่กุสใช้เพื่อขยายขบวนการผิดกฎหมายของตนออกไปอีก หลังกุสเสียชีวิตจากแผนการของวอลเตอร์ ไวต์ (ไบรอัน แครนสตัน) ด้วยน้ำมือของเอกตอร์ ซาลามังกา (มาร์ก มาร์โกลิส) โลสโปโยสเอร์มาโนสได้ปิดตัวลง และร้านสาขานำร่องในแอลบูเคอร์คีได้ถูกแทนที่ด้วยสาขาของทวิสเตอส์ (ซึ่งเป็นสถานที่ถ่ายทำในโลกความเป็นจริง)
ประวัติในโลกความจริง.
ในระหว่างที่ "ดับเครื่องชน คนดีแตก" ยังออกอากาศอยู่ในปี 2013 ทวิสเตอส์ได้อ้างว่ามีรายได้มากขึ้น 10% เป็นผลจากความเกี่ยวพันของบริษัทกับ "ดับเครื่องชน คนดีแตก"
ตราการค้าของโลสโปโยสเป็นผลงานสร้างสรรค์ในปี 2008 โดยอุมเบร์โต ปูเอนเตส-เซกูรา ศิลปินชาวเม็กซิโก โทแพงกาโพรดักชันส์ซึ่งเป็นบริษัทลูกของโซนีพิกเจอส์ ผู้ผลิต "ดับเครื่องชน คนดีแตก" เริ่มวางจำหน่ายสินค้ารวมถึงเสื้อยืดและหมวกที่เป็นลายตราการค้าของโลสโปโยส ต่อมาในปี 2016 ปูเอนเตส-เซกูราได้ฟ้องร้องโซนีพิกเจอส์และโทแพงกาโพรดักชันส์ โดยอ้างว่าตนไม่ได้อนุญาตให้บริษัททั้งสองนำตราการค้านี้ไปใช้ทำสินค้าวางจำหน่าย
ในปี 2014 ชายคนหนึ่งจากเทศมณฑลคุก รัฐอิลลินอย ถูกจับกุมและถูกตั้งข้อหาหลายคดีรวมถึงฐานผลิตเมธแอมเฟตามีน เขาสวมเสื้อลายโลสโปโยสเอร์มาโนสไปถ่ายภาพผู้กระทำผิด วินซ์ กิลลิแกน ผู้ผลิต "ดับเครื่องชน คนดีแตก" ได้เปิดเผยในปี 2015 บนเรดดิตเอเอ็มเอว่ามีการพูดคุยกับโซนีเพื่อสร้างโลสโปโยสเอร์มาโนสขึ้นมาเป็นร้านอาหารในโลกความจริง
ในปี 2017 ได้มีการปล่อยมินิซีรีส์ชื่อ ("คู่มือฝึกพนักงานโลสโปโยส") เพื่อโฆษณาประชาสัมพันธ์ภาพยนตร์ชุด "มีปัญหา ปรึกษาซอล" ฤดูกาลที่ 3 มินิซีรีส์นี้ได้รับรางวัลสาขาภาพยนตร์ชุดแนวตลกหรือภาพยนตร์ชุดแนวชีวิตแบบสั้น (Short Form Comedy or Drama Series) จากการประกาศรางวัลเอมมีครั้งที่ 69
นาโปริตัง

นาโปริตัง (; โรมาจิ: "Naporitan") เป็นพาสตาแบบญี่ปุ่น ซึ่งเป็นอาหารที่ได้รับอิทธิพลจากตะวันตกหรือที่เรียกว่า "โยโชกุ" อาหารจานนี้ประกอบด้วยเส้นสปาเกตตี ซอสมะเขือเทศ หัวหอม เห็ดกระดุม ไส้กรอก เบคอน และสามารถใส่ซอสตาบัสโกได้ อ้างกันว่าอาหารชนิดนี้ถือกำเนิดขึ้นที่เมืองโยโกฮามะ จังหวัดคานางาวะ
นาโปริตังถูกสร้างสรรค์ครั้งแรกโดยชิเงตาดะ อิริเอะ  เชฟจากโรงแรมนิวแกรนด์ในเมืองโยโกฮามะ โดยได้แรงบันดาลใจจากอาหารสนามของทหารอเมริกัน ซึ่งทำจากเส้นสปาเกตตีผสมกับซอสมะเขือเทศ อิริเอะจึงนำซอสมะเขือเทศกระป๋องแบบเข้มข้นมาผัดกับเส้นสปาเกตตี กระเทียม เบคอน เห็ดกระป๋อง และผักหั่น จากนั้นเป็นต้นมาก็ได้ปรับปรุงรสชาติให้เหมาะสมกับรสนิยมของชาวญี่ปุ่นมากขึ้น ด้วยการเปลี่ยนไปใช้ซอสมะเขือเทศซึ่งหาได้ง่ายกว่า รวมทั้งเติมไส้กรอกและเห็ดกระดุมเพื่อเสริมรสชาติ โดยเชฟตั้งชื่ออาหารชนิดนี้ตามชื่อเมืองนาโปลี (หรือเนเปิลส์ในภาษาอังกฤษ) ประเทศอิตาลี โดยชื่อ "นาโปริตัง" จะมีความหมายว่า "ชาวเมืองนาโปลี" และเป็นคนละชนิดกับสปาเกตตีนโปเลียน
แอฟริกันเกมส์ 2019

แอฟริกันเกมส์ 2019  เป็นการแข่งขันกีฬาแอฟริกันเกมส์ครั้งที่ 12 จัดขึ้นระหว่างวันที่ 19 ถึง 31 สิงหาคม ค.ศ. 2019 ที่เมืองราบัต ประเทศโมร็อกโก ซึ่งเป็นครั้งแรกที่โมร็อกโกเป็นเจ้าภาพจัดการแข่งขันแอฟริกันเกมส์ หลังจากที่ประเทศได้เข้าร่วมสหภาพแอฟริกาในเดือนมกราคม ค.ศ. 2017
ชนิดกีฬา.
แอฟริกาเกมส์ 2019 ที่เมืองราบัตมีการแข่งขันกีฬา 26 รายการ
ปราซาดุสเตรสโปเดริส

ปราซาดุสเตรสโปเดริส  คือลานจัตุรัสแห่งหนึ่งในบราซิเลีย เมืองหลวงของประเทศบราซิล ได้ชื่อมาจากการเป็นที่ตั้งของอำนาจสามฝ่ายรอบจัตุรัสแห่งนี้ ได้แก่ อำนาจบริหารซึ่งมีปาลาซียูดูปลานัลดู (ทำเนียบประธานาธิบดี) เป็นตัวแทน; อำนาจนิติบัญญัติซึ่งมีรัฐสภาแห่งชาติเป็นตัวแทน; และอำนาจตุลาการซึ่งมีศาลสูงสุดสหพันธ์เป็นตัวแทน
ปราซาดุสเตรสโปเดริสได้รับการออกแบบโดยลูซียู กอสตา และออสการ์ นีเอไมเยร์ เพื่อให้เป็นสถานที่ซึ่งอำนาจทั้งสามจะมาบรรจบกันอย่างประสานกลมกลืน ในปัจจุบันจัตุรัสนี้ได้กลายเป็นสถานที่ท่องเที่ยวแห่งหนึ่งของบราซิเลีย
ปราซาดุสเตรสโปเดริสเป็นที่ตั้งของธงผืนใหญ่ที่สุดในโลกที่ยังคงโบกสะบัดอย่างต่อเนื่อง ธงชาติบราซิลที่เชิญขึ้นสู่เสานั้นมีน้ำหนักประมาณ 600 กิโลกรัม (1,300 ปอนด์) และไม่เคยถูกปลดลงเลย (ไม่นับการเปลี่ยนใหม่ทุกเดือน) นับตั้งแต่มีพิธีเปิดเมืองหลวงเมื่อวันที่ 21 เมษายน พ.ศ. 2503 มีพิธีเปลี่ยนธงนี้ทุกเดือนต่อหน้ากองพันพิทักษ์ประธานาธิบดี ทหารม้าเพื่อเอกราช และกองกำลังทหารอื่น ๆ รวมถึงประธานาธิบดีบราซิลในบางครั้ง
ใน พ.ศ. 2566 ปราซาดุสเตรสโปเดริสถูกผู้สนับสนุนอดีตประธานาธิบดีฌาอีร์ โบลโซนารู เข้าบุกรุก
อ่านใจปีศาจ

อ่านใจปีศาจ  เป็นซีรีส์ทางโทรทัศน์ของเกาหลีใต้ปี 2022 ที่นำแสดงโดยคิม นัม-กิล จิน ซ็อน-กยู และคิม โซ-จิน สร้างจากหนังสือสารคดีชื่อเดียวกันในปี ค.ศ. 2018 ที่เขียนร่วมกันโดย คว็อน อิล-ย็อง นักวิเคราะห์พฤติกรรมอาชญากรคนแรกของเกาหลี และ โค นา-มู นักข่าวที่ผันตัวมาเป็นนักเขียน ซึ่งเน้นประสบการณ์ภาคสนามของคว็อน ออกอากาศตั้งแต่วันที่ 14 มกราคม ถึง 12 มีนาคม พ.ศ. 2565 ในวันศุกร์และวันเสาร์ทางช่องเอสบีเอสทีวี เวลา 22:00 น. (เวลามาตรฐานเกาหลี)
เนื้อเรื่องย่อ.
เป็นเรื่องเกี่ยวกับนักวิเคราะห์พฤติกรรมอาชญากรที่ต้องดิ้นรนเพื่อกำหนดรูปแบบพฤติกรรมของฆาตกรต่อเนื่อง
นักวิเคราะห์พฤติกรรมอาชญากรของทีมวิเคราะห์พฤติกรรมอาชญากรที่แผนกนิติวิทยาศาสตร์ของสำนักงานตำรวจนครบาลกรุงโซล
หัวหน้าทีมวิเคราะห์พฤติกรรมอาชญากร
หัวหน้าทีมสืบสวนของสำนักงานตำรวจนครบาลกรุงโซล
The First Responders

The First Responders  เป็นซีรีส์ทางโทรทัศน์ของเกาหลีใต้ที่กำลังดำเนินอยู่ นำแสดงโดยคิม แร-ว็อน ซน โฮ-จุน และกง ซึง-ย็อน ซีซั่นแรกออกอากาศทางช่องเอสบีเอสทีวี ในวันที่ 12 พฤศจิกายน ค.ศ. 2022 และออกอากาศทุกวันศุกร์และวันเสาร์ เวลา 22:00 น. (เวลามาตรฐานเกาหลี) ในขณะที่ซีซั่นที่สองมีกำหนดฉายในช่วงครึ่งหลังของปี ค.ศ. 2023
ซีรีส์เรื่องนี้ยังสตรีมบนDisney+ ในบางภูมิภาคด้วย
เนื้อเรื่องย่อ.
การทำงานร่วมกันระหว่างตำรวจ นักดับเพลิง และแพทย์หญิงในสถานีดับเพลิง สถานีตำรวจและสถานีดับเพลิงทำงานร่วมกันระหว่างอาชญากรรม ภัยพิบัติ และเหตุฉุกเฉิน
ตำรวจฝ่ายสืบสวนในสถานีตำรวจแทวอน ซึ่งเคยทำงานในฝ่ายสืบสวนตำรวจภูธรภาค
นักดับเพลิงที่สถานีดับเพลิงแทวอนซึ่งปัจจุบันทำงานเป็นผู้ตรวจสอบเหตุเพลิงไหม้
แพทย์หญิงในสถานีดับเพลิงแทวอนที่ใส่ใจแม้แต่บาดแผลเล็ก ๆ น้อย ๆ
งานสร้าง.
การคัดเลือกนักแสดง.
ในวันเสาร์ที่ 22 มกราคม ค.ศ. 2022 คิม แร-ว็อน ซน โฮ-จุน และกง ซึง-ย็อนได้รับการยืนยันว่าเป็นนักแสดงนำ
การถ่ายทำ.
ในวันพฤหัสบดีที่ 3 มีนาคม ค.ศ. 2022 มีรายงานว่าโปรดิวเซอร์ อี ฮิม-ชาน ซึ่งทำงานเป็นโปรดิวเซอร์ของ The First Responders เสียชีวิตเมื่อวันอาทิตย์ที่ 30 มกราคม และครอบครัวของเขาบ่นว่าเป็นเพราะแรงกดดันจากการทำงานหนัก เนื่องจากเหตุการณ์นี้ การถ่ายทำซีรีส์จึงหยุดลงในเดือนกุมภาพันธ์ และกลับมาถ่ายทำต่อในเดือนพฤษภาคม
วัดหนองควง

วัดหนองควง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลต้นมะพร้าว อำเภอเมืองเพชรบุรี จังหวัดเพชรบุรี
วัดหนองควง ไม่ทราบแน่ชัดว่าสร้างขึ้นเมื่อใด แต่สันนิษฐานจากหลักฐานสิ่งก่อสร้างน่าจะมีมาตั้งแต่สมัยอยุธยาตอนปลายหรือรัตนโกสินทร์ตอนต้น สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484 ได้รับพระราชทานวิสุงคามสีมาเมื่อ พ.ศ. 2511 อุโบสถได้ประกาศขึ้นทะเบียนและกำหนดเขตที่ดิน วันที่ 20 พฤษภาคม พ.ศ. 2541 พื้นที่โบราณสถานประมาณ 1 ไร่ 49 ตารางวา
อาคารเสนาสนะที่สำคัญ ได้แก่ อุโบสถหลังเก่า กว้าง 8 เมตร ยาว 13 เมตร เป็นอุโบสถที่ได้รับอิทธิพลมาจากสถาปัตยกรรมแบบตะวันตก มีฐานสิงห์ 2 ชั้น ค่อนข้างสูง มีบัวรองรับองค์ระฆังเป็นทรงสี่เหลี่ยม หน้าบัน เครื่องลำยองเป็นปูนปั้นที่ละเอียดงดงาม ช่อฟ้าเป็นรูปมนุษย์หรือเทวดา ระหว่างกลางจั่วเป็นรูปกินรีทั้งสองข้าง นอกอุโบสถมีเจดีย์ราย 2 องค์
โดมเขียว

โดมเขียว  เป็นโดมสีเขียวเหนือสุสานของศาสดามุฮัมมัดกับเคาะลีฟะฮ์รอชิดีน อะบูบักร์ (ค. 632 – 634) กับอุมัร (ค. 634 – 644) ซึ่งเคยเป็นห้องของอาอิชะฮ์ โดมนี้ตั้งอยู่ในบริเวณมุมตะวันออกเฉียงใต้ของมัสยิดอันนะบะวีที่มะดีนะฮ์ ประเทศซาอุดีอาระเบีย มีผู้เข้าเยี่ยมชมหลายล้านคนทุกปี เนื่องจากเป็นธรรมเนียมที่ต้องมาเยี่ยมมัสยิดนี้หลังแสวงบุญที่มักกะฮ์
โครงสร้างนี้สร้างขึ้นเมื่อ ค.ศ. 1279 โดยในเวลานั้นเป็นหอหลังคาโดมไม้ที่ไม่มีสีเหนือสุสาน ภายหลังจึงสร้างใหม่และทาสีต่างกันสองครั้งในช่วงปลายคริสต์ศตวรรษที่ 15 และอีกครั้งใน ค.ศ. 1817 โดมนี้ถูกทาเป็นสีเขียวใน ค.ศ. 1837 ทำให้เป็นที่รู้จักกันในชื่อ "โดมเขียว"
ประวัติ.
โดมนี้สร้างขึ้นใน ค.ศ. 1279 หรือ ฮ.ศ. 678 ในรัชสมัยสุลต่านมัมลูก อัลมันศูร เกาะลาวูน โดยโครงสร้างเดิมทำมาจากไม้และไม่มีสี ช่วงการบูรณะในภายหลังจึงทาสีขาวและน้ำเงิน หลังเกิดเหตุการณ์ไฟไหม้มัสยิดใน ค.ศ. 1481 ตัวมัสยิดและโดมถูกเพลิงเผาไหม้ และสุลต่าน กอยต์บาย ทรงริเริ่มโครงการบูรณะ ด้วยการเปลี่ยนฐานไม้ส่วนใหญ่ไปเป็นโครงสร้างอิฐเพื่อหลีกเลี่ยงการพังทลายของโดมในอนาคต และใช้แผ่นตะกั่วปิดโดมไม้อันใหม่ ส่วนตัวอาคาร (รวมสุสานของท่านศาสดา) ได้รับการปรับปรุงใหม่อย่างกว้างขวางผ่านพระบรมราชูปถัมภ์ของกอยต์บาย ส่วนโดมปัจจุบันสร้างขึ้นใน ค.ศ. 1818 โดยสุลต่านออตโตมัน มาห์มุดที่ 2 ภายหลังจึงทาสีเขียวใน ค.ศ. 1837
เมื่อซะอูด บิน อับดุลอะซีซยึดครองมะดีนะฮ์ใน ค.ศ. 1805 พวกวะฮาบีย์ ผู้ติดตามของพระองค์ เข้าทำลายโดมเกือบทั้งหมดในมะดีนะฮ์ ด้วยความเชื่อที่ว่า การเคารพสุสานและสถานที่อ้างว่ามีอิทธิฤทธิ์ ผิดหลักเตาฮีด เครื่องประดับทองและอัญมณีบนโดมถูกนำออกไป แต่ตัวโดมยังคงอยู่ เนื่องจากการทำลายที่ไม่สำเร็จเนื่องจากโครงสร้างแข็ง หรือจากการที่ช่วงหนึ่ง อิบน์ อับดุลวะฮ์ฮาบ เคยเขียนว่า ตนไม่ต้องการเห็นโดมถูกทำลาย แม้ว่าเขาจะเกลียดชังผู้มาขอพรที่สุสานก็ตาม เหตุการณ์คล้ายกันนี้เกิดขึ้นใน ค.ศ. 1925 เมื่อกองกำลังติดอาวุธของซาอุดีอาระเบียยึดครองเมืองนี้อีกครั้ง และครั้งสามารถรักษาไว้ได้
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ประยูร อุลุชาฎะ

ประยูร อุลุชาฎะ (21 พฤศจิกายน พ.ศ. 2471 –29 ธันวาคม พ.ศ. 2543) หรือรู้จักในนามปากกาชื่อ น. ณ ปากน้ำ เป็นจิตรกร นักเขียน ได้รับการยกย่องเชิดชูเกียรติให้เป็นศิลปินแห่งชาติ สาขาทัศนศิลป์ (จิตรกรรม) เมื่อ พ.ศ. 2535 ผลงานชิ้นสำคัญ ได้แก่ "ห้าเดือนกลางซากอิฐปูนที่อยุธยา", "เที่ยวเมืองศิลปอู่ทอง", "ความเป็นมาของสถูปเจดีย์ในสยามประเทศ", "ศิลปบนใบเสมา", "ศิลปของพระพุทธรูป" รวมถึง "ความงามของศิลปไทย" ซึ่งเป็นหนึ่งในหนังสือดี 100 เล่มที่คนไทยควรอ่าน
ประวัติ.
ประยูรเกิดที่ชุมชนคลองมหาวงษ์ ตำบลบางเมือง อำเภอเมืองสมุทรปราการ จังหวัดสมุทรปราการ เข้าเรียนชั้นมัธยมศึกษาที่โรงเรียนวัดกลาง เมื่อ พ.ศ. 2486 ประยูรเริ่มเรียนศิลปะที่โรงเรียนเพาะช่าง แผนกฝึกหัดครูช่าง เมื่อ พ.ศ. 2488 เข้าศึกษาต่อที่คณะจิตรกรรมและประติมากรรม มหาวิทยาลัยศิลปากร จบการศึกษาระดับอนุปริญญาศิลปบัณฑิต สาขาจิตรกรรม จากนั้นได้รับการมอบหมายจากศาสตราจารย์ศิลป์ พีระศรีร่างหลักสูตร เขียนตำราเรียน และดำรงตำแหน่งเป็นอาจารย์ใหญ่ โรงเรียนศิลปศึกษา หรือโรงเรียนเตรียมมหาวิทยาลัยศิลปากร ทั้งยังทำการสอนที่คณะจิตรกรรมและประติมากรรม มหาวิทยาลัยศิลปากร ควบคู่กันไป จน พ.ศ. 2500 ได้ลาออกจากราชการและเริ่มเขียนบทความวิชาการทางด้านประวัติศาสตร์ศิลปะ โบราณคดี และโหราศาสตร์ โดยใช้นามปากกาแตกต่างกันไปตามประเภทของหนังสือที่เขียน เช่น น. ณ ปากน้ำ ใช้เขียนเรื่องเกี่ยวกับศิลปะ ประวัติศาสตร์ และโบราณคดี หลังจากนั้นได้สำรวจโบราณสถานในจังหวัดพระนครศรีอยุธยา เป็นเวลา 5 เดือน
ด้านงานจิตรกรรม ประยูรมีผลงานทั้งจิตรกรรมไทยประเพณีและศิลปะสมัยใหม่ ผลงานส่วนใหญ่มีรูปแบบของศิลปะแนวอิมเพรสชันนิสม์ ผลงานที่ชื่อ "จันทบุรี" ได้สร้างชื่อให้กับประยูรเป็นอย่างมาก โดยได้รับรางวัลเกียรตินิยมอันดับ 1 เหรียญทอง สาขาจิตรกรรม การแสดงศิลปกรรมแห่งชาติ ครั้งที่ 6 (พ.ศ. 2498) ประยูรได้ได้รับปริญญาศิลปดุษฎีบัณฑิตกิตติมศักดิ์ (สาขาประยุกตศิลปศึกษา) จากมหาวิทยาลัยศิลปากร เมื่อ พ.ศ. 2526 ประยูร อุลุชาฎะ ถึงแก่กรรมเมื่อวันที่ 29 ธันวาคม 2543 ที่บ้านพักริมทะเล อำเภอชะอำ จังหวัดเพชรบุรี ด้วยโรคหัวใจวาย สิริอายุ 72 ปี
ลักษณะงานเขียน.
จุดเด่นงานเขียนของ น. ณ ปากน้ำ คือ การค้นคว้าโดยอาศัยข้อความจากตำนานและพงศาวดาร การให้ความสำคัญต่อสุนทรียภาพ และการให้ความสำคัญกับกระบวนแบบ (style) และกลวิธีการก่อสร้าง
Fascaplysinopsis

Fascaplysinopsis เป็นสกุลของฟองน้ำที่อยู่ในวงศ์ Thorectidae มีเพียงสปีชีส์เดียวคือ Fascaplysinopsis reticulata
สปีชีส์ในสกุลนี้พบในมหาสมุทรอินเดียและแปซิฟิก
วัดคลองแห

วัดคลองแห เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองแห อำเภอหาดใหญ่ จังหวัดสงขลา มีที่ดินตั้งวัดเนื้อที่ 31 ไร่ 1 งาน 11 ตารางวา ฝั่งตรงข้ามคือตลาดน้ำคลองแห
วัดคลองแห เดิมชื่อว่า วัดคลองฆ้องแห่ ในอดีตมีการแห่ทรัพย์สมบัติมาจากทางไทรบุรี กลันตัน และตรังกานู เพื่อรวบรวมไปบรรจุที่พระบรมสารีริกธาตุ จังหวัดนครศรีธรรมราช ระหว่างทางได้มีการตีฆ้อง จนได้มาค้างแรมบริเวณที่ตั้งวัดได้ทราบข่าวว่ามีการบรรจุพระบรมสารีริกธาตุเสร็จเรียบร้อยแล้วถึงเดินทางไปตอนนี้ก็ไม่ทันแล้ว จึงนำสมบัติมาฝังไว้ตรงนี้เพื่อเป็นพุทธบูชาโดยในการฝังทรัพย์สมบัตินี้มีการฆ่าคน เพื่อให้ดวงวิญญาณอยู่เฝ้าสมบัติในบริเวณดังกล่าวด้วย ต่อมาจึงเรียกคลองซึ่งห้อมล้อมบริเวณดังกล่าวว่า "คลองฆ้องแห่" ภายหลังมีการสร้างวัดจึงเรียกวัดตามชื่อคลองว่า "วัดคลองฆ้องแห่" ภายหลังเรียกสั้นลงเป็น วัดฆ้องแห่ แต่ต่อมาเพี้ยนมาเป็น "วัดคลองแห" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2260 ได้รับพระราชทานวิสุงคามสีมาเมื่อ พ.ศ. 2450
อาคารเสนาสนะที่สำคัญ ได้แก่ อุโบสถกว้าง 9.50 เมตร ยาว 15.50 เมตร สร้างเมื่อ พ.ศ. 2493 กุฏิสงฆ์ จำนวน 7 หลัง โครงสร้างเป็นอาคาร 2 ชั้น ครึ่งตึกครึ่งไม้ และอาคารไม้ และศาลาการเปรียญกว้าง 9.50 เมตร ยาว 18.20 เมตร สร้างเมื่อ พ.ศ. 2487 โครงสร้างก่ออิฐถือปูน ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1 เมตร เป็นพระพุทธรูปปั้นด้วยปูนขาว สร้างประมาณ พ.ศ. 2440–2450 พระพุทธรูปหล่อด้วยสัมฤทธิ์และพระพุทธรูปศิลาขาว ปางสมาธิ ศิลปะเชียงแสน พระเพลากว้าง 43 เซนติเมตรเท่ากัน ซึ่งพระภิกษุช่วยนำมาจากประเทศพม่า เมื่อ พ.ศ. 2460 และพระพุทธรูปสัมฤทธิ์ ปางลีลา สูง 125 เซนติเมตร สร้าง พ.ศ. 2500 และมีเจดีย์ลักษณะเจดีย์ชเวดากอง ภายในวัดยังมีพิพิธภัณฑ์วัดคลองแห
เมลวิน ดักลาส

เมลวิน ดักลาส (5 เมษายน ค.ศ. 1901 – 4 สิงหาคม ค.ศ. 1981) หรือชื่อเกิด เมลวิน เอดัวร์ เฮสเซลแบร์ก  เป็นนักแสดงชาวอเมริกัน เขาเริ่มมีชื่อเสียงในยุคทศวรรษ 1930 จากบทผู้ชายที่สุภาพอ่อนโยนในภาพยนตร์รักตลกเรื่อง "Ninotchka" (1939) กับเกรทา การ์โบ ดักลาสได้รับรางวัลออสการ์ สาขานักแสดงสมทบชายยอดเยี่ยม จากภาพยนตร์เรื่อง "Hud" (1963) และ "Being There" (1979) และยังได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม จากภาพยนตร์เรื่อง "I Never Sang for My Father" (1970) เขาเป็นหนึ่งในนักแสดงเพียงไม่กี่คนที่ได้รับ "สามมงกุฎแห่งการแสดง" 
ในช่วงบั้นปลายชีวิต เขาปรากฏอยู่ในภาพยนตร์เหนือธรรมชาติเกี่ยวกับผีอย่าง "The Changeling" (1980) และ "Ghost Story" (1981) ซึ่งเป็นภาพยนตร์เรื่องสุดท้ายของเขา ก่อนจะเสียชีวิตจากโรคปอดบวมและภาวะแทรกซ้อนจากโรคหัวใจด้วยอายุ 80 ปี
ชีวิตช่วงแรก.
ดักลาสเกิดในมาคอน รัฐจอร์เจีย เป็นบุตรชายของเลนา พริสซิลลา (นามสกุลเดิม แช็กเคลฟอร์ด) และเอดัวร์ เกรกอรี เฮสเซลแบร์ก เป็นนักเปียโนคอนเสิร์ตและคีตกวี บิดาของเขาเป็นชาวยิวที่อพยพมาจากรีกา ประเทศลัตเวีย ซึ่งต่อมาเป็นส่วนหนึ่งของรัสเซีย ส่วนมารดาของเขาพื้นเพมาจากรัฐเทนเนสซี เป็นโปรเตสแตนต์และผู้สืบสายเลือดของ "เมย์ฟลาวเวอร์"
กาย แมดิสัน

กาย แมดิสัน (19 มกราคม ค.ศ. 1922 – 6 กุมภาพันธ์ ค.ศ. 1996) หรือชื่อเกิด รอเบิร์ต โอเซลล์ โมสลีย์  เป็นนักแสดงชาวอเมริกัน เขาเป็นที่รู้จักอย่างดีจากบทไวลด์ บิล ฮิกคอก ในละครชุด "The Adventures of Wild Bill Hickok" ตั้งแต่ปี 1951 ถึง 1958
ตลอดอาชีพนักแสดงของเขา แมดิสันได้รับรางวัลพิเศษจากรางวัลลูกโลกทองคำในปี 1954 รวมถึงมีดวงดาวอยู่บนฮอลลีวูดวอล์กออฟเฟมสองดวง สำหรับวิทยุและโทรทัศน์
ชีวิตช่วงแรก.
แมดิสันเกิดในพัมพ์กินเซ็นเตอร์ รัฐแคลิฟอร์เนีย เขาเข้าเรียนที่วิทยาลัยเบเคอร์สฟิลด์ ซึ่งเป็นวิทยาลัยระบบ 2 ปี จากนั้นทำงานเป็นพนักงานรับสายโทรศัพท์ในเวลาสั้น ๆ ก่อนจะเข้าร่วมกองทัพเรือสหรัฐในปี 1942 ระหว่างสงครามโลกครั้งที่สอง เขามีพี่ชายสามคนชื่อ แฮโรลด์, เดวิด และเวย์น มีอาชีพเป็นนักแสดงเช่นกัน โดยใช้ชื่อในวงการว่า เวย์น มัลลอรีย์ และยังมีน้องสาวอีกหนึ่งคนชื่อ โรสแมรี ด้วย
อิจิริกิชายะ

โรงน้ำชาอิจิริกิ หรือ อิจิริกิชายะ (#เปลี่ยนทาง หรือชื่อเดิม แมนชั่นอิจิริกิ; #เปลี่ยนทาง) เป็นโอชายะ ("โรงน้ำชา") เก่าแก่ในเกียวโต ประเทศญี่ปุ่น ตั้งอยู่ที่หัวมุมตะวันออกเฉียงใต้ของถนนชิโจ และถนนฮานามิ ในใจกลางย่านกิอง โรงน้ำชานี้ถือเป็นโรงน้ำชาหรูหราระดับสูง และจะสามารถเข้าไปได้ก็ต่อเมื่อได้รับคำเชิญเท่านั้น
อิจิริกิมีอายุมากกว่า 300 ปี และเป็นจุดศูนย์กลางสำคัญขอบย่านกิองมาตั้งแต่ย่านนี้กลายเป็นแหล่งบันเทิงของเกียวโต เช่นเดียวกับโอชายะอื่น ๆ ในกิอง อิจิริกิถูกใช้งานสำหรับจัดงานเลี้ยงสังสรรค์โดยเกอิชา อิจิริกิดำเนินกิจการโดยตระกูลซุกิอุระ 
ในช่วงปลายของสมัยเอโดะ มีการวางแผนล้มล้างระบอบโชกุนขึ้นจากการพูดคุยลับ ๆ ที่อิจิริกิ ภายใต้การตบตาว่าเป็นแค่ค่ำคืนสังสรรค์กันกับมิตรสหาย
สี่สิบเจ็ดโรนิน.
อิจิริกิมีส่วนอยู่ในเรื่องราวของศึกระกูลอะโก ซึ่งเกิดขึ้นในศตวรรษที่ 18 และนักวิชาการบางส่วนเรียกขานว่าเป็น "ตำนานแห่งชาติ" ของญี่ปุ่น ไดเมียวของกลุ่มซามูไรจำนวนหนึ่ง ได้ถูกบังคับให้กระทำเซ็ปปูกุ หลังจากบันดาลโทสะ ใช้ดาบทำร้ายคิระ โยชินากะ ข้าหลวงทรงอิทธิพลของโชกุนที่พระราชวังหลวงเกียวโต เมื่อซามูไรเหล่านี้สูญเสียเจ้านายไป จึงกลายเป็นโรนิน ในจำนวนนี้ 47 คนได้ซุ่มวางแผนการแก้แค้นเป็นเวลาสองปี
กลุ่มซามูไรโรนินนี้นำโดยโออิชิ คุราโนะซุเกะ (Oishi Kuranosuke) ผู้ซึ่งทราบว่าพวกของตนจะต้องถูกจับตามองถึงสัญญาณว่ากำลังวางแผนการล้างแค้นอยู่ กลุ่มโรนินจึงได้ส่งคุราโนะซุเกะไปยังเกียวโต และใช้เวลาหลายคืนอยู่ในอิจิริกิ จนเป็นที่เลื่องลือไปทั่วว่าเขาเป็นคนขี้เหล้าและติดการพนัน ทั้งหมดนี้เป็นแผนให้สายสืบของอีกฝั่งชะล่าใจ ขณะที่คุราโนะซุเกะดูอ่อนแอและไม่น่าเป็นพิษเป็นภัย คิระจึงรู้สึกระแวงน้อยลงและท้ายที่สุดก็ผ่อนปรนมาตรการรักษาความปลอดภัยที่มีออก ท้ายที่สุด ด้วยการใช้อิจิริกิเป็นที่อำพรางการโจมตี คุราโนะซุเกะและกลุ่มโรนินสามารถสังหารโยชินากะได้สำเร็จ แต่ท้ายที่สุดก็ต้องถูกบังคับให้ทำเซ็ปปูกุตนเองเช่นกัน
การเข้าถึง.
การเข้าใช้บริการอิจิริกิมีลักษณะกีดกันคนนอกอย่างมาก การจะเข้าเป็นผู้อุปถัมภ์ (patron) ได้จะต้องมีความสัมพันธ์อย่างบ้าคลั่ง (fierce ties) กับโรงน้ำชานี้ก่อน หลายครั้งเป็นความสัมพันธ์ที่มีมายาวนานหลายรุ่นอายุคน เฉพาะกลุ่มคนที่มีความสัมพันธ์กับโรงน้ำชาและแขกของคนเหล่านี้เท่านั้น จึงจะได้รับอนุญาตให้เข้าไปภายในร้านได้
มีช่วงสั้น ๆ ไม่กี่คืนในปี 2006 อิจิริกิและโอชายะอื่น ๆ อีกห้าแห่งในกิองเปิดให้นักท่องเที่ยวจำนวนจำกัดสามารถเข้าไปภายในได้โดยไม่ต้องเข้าไปกับผู้อุปถัมภ์ของโรงน้ำชา เพื่อเป็นส่วนหนึ่งของการโปรโมตการท่องเที่ยวจากคำขอโดยสมาคมท่องเที่ยวนครเกียวโต (Kyoto City Tourist Association)
อาร์ม็อง ฟาเลียร์

เกลม็อง อาร์ม็อง ฟาเลียร์ (6 พฤศจิกายน 1841 – 22 มิถุนายน 1931) เป็นนักการเมืองชาวฝรั่งเศส และได้ดำรงตำแหน่ง ประธานาธิบดีฝรั่งเศสและนายกรัฐมนตรีฝรั่งเศส
อาร์ม็อง ฟาเลียร์ เป็นผุ้ลงนามในสนธิสัญญาสยาม–ฝรั่งเศส ร.ศ. 125 ที่มีใจความว่า สยามยกสิทธิการปกครองและบังคับบัญชาเหนือมณฑลบูรพา อันได้แก่ เมืองพระตะบอง เมืองเสียมราฐ และเมืองศรีโสภณให้แก่ฝรั่งเศส และฝรั่งเศสยอมคืนดินแดนเมืองด่านซ้ายและเมืองตราด ‎และเกาะทั้งหลาย ภายใต้แหลมสิงห์ลงไปจนถึงเกาะกูดให้กับสยาม
องค์การบริหารส่วนตำบลคลองตำหรุ

องค์การบริหารส่วนตำบลคลองตำหรุ เป็นองค์กรปกครองส่วนท้องถิ่นที่ครอบคลุมพื้นที่หมู่ที่ 1 (บางส่วน), 4, 5 (บางส่วน), 6 (บางส่วน) ของตำบลคลองตำหรุ (เฉพาะนอกเขตเทศบาลตำบลคลองตำหรุ) ในอำเภอเมืองชลบุรี จังหวัดชลบุรี เดิมมีฐานะเป็นสภาตำบลคลองตำหรุ และยกฐานะขึ้นเป็นองค์การบริหารส่วนตำบลในปี พ.ศ. 2538
พื้นที่องค์การบริหารส่วนตำบลคลองตำหรุ ตั้งอยู่บริเวณทิศเหนือของอำเภอเมืองชลบุรี จังหวัดชลบุรี ตั้งอยู่ห่างจากอำเภอเมืองชลบุรี 15 กิโลเมตร ส่วนด้านตะวันตกของเขตองค์การบริหารส่วนตำบลเป็นพื้นที่ราบชายฝั่งทะเล ลักษณะชายฝั่งเป็นป่าชายเลน มีพื้นที่กัดเซาะชายฝั่งทะเลเป็นระยะทางยาวประมาณ 6.5 กิโลเมตร ซึ่งเป็นที่ตั้งของศูนย์การเรียนรู้เชิงอนุรักษ์ป่าชายเลน ตำบลคลองตำหรุ
ที่ตั้งและอาณาเขต.
องค์การบริหารส่วนตำบลคลองตำหรุ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
องค์การบริหารส่วนตำบลคลองตำหรุแบ่งพื้นที่การปกครองออกเป็น 4 หมู่บ้าน ได้แก่
แอฟริกันเกมส์ 2015

แอฟริกันเกมส์ 2015  เป็นการแข่งขันแอฟริกันเกมส์ครั้งที่ 11 จัดขึ้นระหว่างวันที่ 4–19 กันยายน ค.ศ. 2015 ในเมืองบราซซาวิล สาธารณรัฐคองโก การแข่งขันครั้งนี้เป็นการฉลองครบรอบ 50 ปีของการแข่งขันแอฟริกันเกมส์ เช่นเดียวกับการกลับมาแข่งขันที่เมืองบราซซาวิล ซึ่งเป็นเจ้าภาพจัดการแข่งขันครั้งแรกในปี ค.ศ. 1965
ประเทศที่เข้าร่วมการแข่งขัน.
<templatestyles src="Div col/styles.css"/>
ทากิโกมิโงฮัง

ทากิโกมิโงฮัง (; โรมาจิ: "takikomi gohan") เป็นอาหารที่ประกอบด้วยข้าวญี่ปุ่นปรุงรสด้วยดาชิและซอสถั่วเหลือง พร้อมด้วยเห็ด ผัก เนื้อสัตว์ หรือเนื้อปลา ส่วนผสมของ"ทากิโกมิโงฮัง"ถูกปรุงรวมกับข้าว ชาวญี่ปุ่นนิยมบริโภคอาหาร"ทากิโกมิโงฮัง"ในช่วงฤดูใบไม้ร่วง เนื่องจากในช่วงฤดูนี้ในประเทศญี่ปุ่นมีการเก็บเกี่ยวผักรากและเห็ดจำนวนมาก ส่วนผสมจะแตกต่างกันไปตามผักและปลาตามฤดูกาล เนื่องจากอาหารจานนี้มีคุณค่าทางโภชนาการ และใช้ข้าวปริมาณน้อยกับผักและโปรตีน ชาวญี่ปุ่นบางคนจึงรับประทานเพื่อจุดประสงค์ในการลดน้ำหนัก
ออลแอฟริกาเกมส์ 2011

แอฟริกันเกมส์ 2011  เป็นการแข่งขันกีฬาแอฟริกันเกมส์ ครั้งที่ 10 จัดขึ้นระหว่างวันที่ 3–18 กันยายน ค.ศ. 2011 ในเมืองมาปูโต ประเทศโมซัมบิก การเป็นเจ้าภาพของมาปูโตนับเป็นครั้งที่สามที่การแข่งขันจัดขึ้นทางตอนใต้ของทวีปแอฟริกา
ประเทศที่เข้าร่วม.
ต่อไปนี้คือรายชื่อประเทศที่เข้าร่วมแข่งขันในแอฟริกันเกมส์ 2011:
<templatestyles src="Div col/styles.css"/>
บูตะซัง

บูตะซัง (หรือที่รู้จักกันในชื่อ มร. พิก  และ พิกแอนด์บอมเบอส์ ) เป็นเกมอาร์เคดใน ค.ศ. 1987 ที่พัฒนาโดยบริษัทเอ็นเอ็มเคและจาเลโค
จุดสำคัญ.
ผู้เล่นควบคุมหมูและเป้าหมายของเกมคือการระเบิดหมูตัวอื่นด้วยการขว้างระเบิดใส่พวกมัน ระเบิดจะสุ่มวางทั่วแผนที่รวมถึงสามารถหยิบขึ้นมาและโยนไปที่หมูตัวอื่นได้ ระเบิดจะมอบหมายเลขระหว่าง 5 ถึง 30 เมื่อโยนระเบิดดังกล่าวจะใช้เวลาหลายวินาทีในการระเบิด ระเบิดที่โดนหมูโดยตรงจะระเบิดเมื่อสัมผัส นอกจากนี้ มีเพาเวอร์อัปต่าง ๆ ตลอดทั้งเกม เช่น แก๊สที่ทำให้ตัวละครอื่น ๆ หลับ
ส่วนโบนัสเกมย่อยเกี่ยวข้องกับหมูสุ่มที่โผล่ออกมาจากหลุม และผู้เล่นจะต้องเคาะพวกมันกลับลงไปในหลุมด้วยหมูของตัวเอง ในโหมดการเล่นที่คล้ายกับการตีตัวตุ่น
เกมดังกล่าวได้รับการวางจำหน่ายในระบบคอมพิวเตอร์ตามบ้านต่าง ๆ เช่น แซดเอกซ์ สเปกตรัม, คอมโมดอร์ 64, เอ็มเอสเอกซ์ และแอมสตรัด ซีพีซี โดยบริษัทยู.เอส. โกลด์ ในชื่อไซโคพิกส์ ยู.เอกซ์.บี.
ทั้งนี้ มีการวิพากษ์วิจารณ์หลายครั้งเกี่ยวกับลัทธิกีดกันทางเพศเมื่อโฆษณาของเกมดังกล่าวแสดงนางแบบกึ่งเปลือยที่ถือกล่องวิดีโอเกมได้รับการตีพิมพ์ในนิตยสารเฉพาะทางบางฉบับ
พอร์ต.
เกมดังกล่าววางจำหน่ายในนินเท็นโด สวิตช์ ในนินเท็นโด อีชอป เมื่อวันที่ 16 พฤษภาคม ค.ศ. 2019 โดยบริษัทแฮมสเตอร์คอร์ปอเรชัน ซึ่งเป็นส่วนหนึ่งของซีรีส์อาร์เคดอาร์ไคส์ และในเพลย์สเตชัน 4 เมื่อวันที่ 14 กรกฎาคม ค.ศ. 2015 โดยเป็นส่วนหนึ่งของซีรีส์เดียวกัน
วัยอลวน 5

วัยอลวน 5 เป็นภาพยนตร์ไทยแนวโรแมนติก-คอเมดี้ จากค่าย The 5th Element Film จากการกำกับของไพโรจน์ สังวริบุตร นำแสดงโดย ไพโรจน์ สังวริบุตร ลลนา สุลาวัลย์ จิระวดี อิศรางกูร ณ อยุธยา ชาลี ปอทเจส และพิมประภา ตั้งประภาพร ออกฉายครั้งแรกเมื่อวันพฤหัสบดีที่ 12 เมษายน พ.ศ. 2564 แต่ฉายได้วันเดียวก็ต้องหยุดเพราะสถานการณ์โควิดก่อนจะกลับมาฉายอีกครั้งในวันพฤหัสบดีที่ 29 ธันวาคม พ.ศ. 2565
อามานัตโต

อามานัตโต (; โรมาจิ: "amanattō") เป็นขนมหวานญี่ปุ่นแบบดั้งเดิม ทำจากถั่วอาซูกิหรือถั่วชนิดอื่น ๆ นำมาเคี่ยวด้วยน้ำเชื่อมและทำให้แห้ง ก่อนนำมาเคลือบด้วยน้ำตาลทราย<ref name="Shurtleff/Aoyagi"></ref> พัฒนาขึ้นโดยโฮโซดะ ยาซูเบในรัชศก"บุนคีว" (ค.ศ. 1861-1863) ในยุคเอโดะ ยาซูเบเปิดร้าน"วางาชิ" (ขนมญี่ปุ่นแบบดั้งเดิม) ในกรุงโตเกียว ตั้งร้านชื่อตามชื่อของตนในวัยเด็กว่า"เอตาโร" ร้านนี้ยังคงดำเนินกิจการในปัจจุบัน
"อามานัตโต"เดิมเรียกว่า "อามานานัตโต" (; โรมาจิ: "amananattō") ถูกย่อเป็น"อามานัตโต"ในช่วงหลังสงครามโลกครั้งที่สอง มีชื่อคล้าย"นัตโต"ที่เป็นถั่วเหลืองหมัก แต่ไม่มีความเกี่ยวข้องกัน 
ในจังหวัดฮกไกโด อามานัตโตใช้สำหรับปรุง"เซกิฮัง"หรือข้าวถั่วแดง ด้วยเหตุนี้"เซกิฮัง"ในฮกไกโดจึงมีรสหวานเล็กน้อยต่างจากในภูมิภาคอื่นในเอเชียตะวันออก
ศพซ่อนปม

ศพซ่อนปม  เป็นซีรีส์ทางโทรทัศน์ของเกาหลีใต้ในปี ค.ศ. 2018 ที่นำแสดงโดยช็อง แจ-ย็อง และช็อง ยู-มี ซีซั่นแรกออกอากาศทางช่องเอ็มบีซี ในเดือนพฤษภาคม ค.ศ. 2018 ในวันจันทร์และวันอังคาร เวลา 22:00 น. (เวลามาตรฐานเกาหลี) ในเดือนตุลาคม ค.ศ. 2018 เอ็มบีซีประกาศว่าได้เริ่มสร้างซีซันที่สองซึ่งจะออกอากาศในปี ค.ศ. 2019 ต่อมามีการประกาศว่าคัง ซึง-ฮย็อน และโน มิน-อู จะเป็นนักแสดงนำในซีซั่นที่สอง โดยออกอากาศทางช่องเอ็มบีซี ตั้งแต่วันที่ 3 มิถุนายน ถึง 29 กรกฎาคม ค.ศ. 2019
เนื้อเรื่องย่อ.
เกี่ยวกับแพทย์นิติเวช แพ็ก บอม ฝีมือดีแต่มีบุคลิกแปลกแยก และอัยการ อึนซ็อล อัยการมือใหม่ที่มีหัวใจอบอุ่น เธอมีบุคลิกที่สดใสและมาจากครอบครัวที่ร่ำรวย พวกเขามาทำงานร่วมกันเพื่อคลี่คลายคดี
แพทย์นิติเวชที่มีประสบการณ์นับสิบปีในสำนักงานนิติวิทยาศาสตร์แห่งชาติ แม้ว่าทักษะของเขาจะเป็นที่ยอมรับ แต่เขาก็เป็นคนแปลกและมีบุคลิกที่จู้จี้จุกจิก
อัยการมือใหม่ที่ทำงานในสำนักงานอัยการ เธอเกิดในครอบครัวที่ร่ำรวยและมีความทรงจำที่เป็นเลิศ เธอเป็นคนที่มีบุคลิกสดใสและอบอุ่น แม้ว่าจะค่อนข้างซุ่มซ่ามเล็กน้อย
อัยการชั้นยอดซึ่งเป็นรุ่นพี่ของอึน ซ็อล
หัวหน้าอัยการที่เพิ่งย้ายกลับมายังสำนักงานอัยการเขตแทนอัยการคัง ฮย็อน เขามีประสบการณ์และฉลาด
เขาเป็นหมอที่อบอุ่นแต่เงียบขรึมที่ทำงานที่โรงพยาบาลฮันจู เขามีความผิดปกติทางบุคลิกภาพจากโรคบุคลิกภาพแตกแยก อีกตัวตนหนึ่งของเขาถูกเรียกว่า ด็อกเตอร์ เค
งานสร้าง.
การอ่านบทละครครั้งแรกเกิดขึ้นเมื่อปลายเดือนมีนาคม ค.ศ. 2018 ที่ MBC Dream Center ในอิลซาน
เกาะมัตโพน

เกาะมัตโพน เป็นเกาะขนาดเล็กในตำบลปากน้ำ อำเภอเมืองชุมพร จังหวัดชุมพร อยู่ห่างจากปากน้ำชุมพรราว 500 เมตร ในช่วงเวลาน้ำขึ้นจะปรากฏแนวสันทรายซึ่งสามารถใช้เป็นทางเดินจากชายฝั่งไปถึงเกาะได้ เกาะมียอดเขาเล็ก ๆ สูงประมาณ 10–15 เมตร เกาะอยู่ในเขตพื้นที่ใช้ประโยชน์ของกองทัพเรือ บนยอดเขามีประภาคาร
บนเกาะมัตโพนเป็นที่ประดิษฐาน "มาลิกเจดีย์" ซึ่งเป็นเจดีย์สมัยรัตนโกสินทร์ตอนต้น ทุกปีในวันขึ้น 15 ค่ำ เดือน 7 จะมีการจัดงานประจำปี เรียกว่า งานเกาะแก้วมัตโพน เจดีย์มีขนาด 3.70 x 3.85 เมตร ความสูงของเจดีย์ราว 9.60 เมตร ฐานชั้นล่างเป็นฐานบัวท้องไม้สูงเจาะเป็นช่องสี่เหลี่ยมด้านละ 2 ช่อง สันนิษฐานว่าเป็นที่บรรจุอัฐิ ฐานชั้นบนเป็นฐานสิงห์กลางท้องไม้คาดด้วยลูกแก้วอกไก่ ตกแต่งลายปูนปั้นที่แข้งสิงห์เป็นรูปลายกนกแข้งสิงห์ ฐานสิงห์ย่อมุมไม้สิบสองรับกับองค์ระฆังสี่เหลี่ยมย่อมุมไม้สิบสองเช่นกัน องค์ระฆังย่อมุมไม้สิบสองประดับลวดลายปูนปั้นเป็นรูปลายกระจัง ที่บัวคอเสื้อเหนือขึ้นไปเป็นบัวถลารูปแปดเหลี่ยมและบัวหงายแปดเหลี่ยมรองรับบัวกลุ่มเถา 3 ชั้น รับกับปลียอดกึ่งกลางปลียอดคาดด้วยลูกแก้ว 2 ชั้น มาลิกเจดีย์ได้รับการประกาศขึ้นทะเบียน ในประกาศราชกิจจานุเบกษา เล่ม 115 ตอน 83ง. วันที่ 21 กันยายน พ.ศ. 2511
ศาสนาอิสลามในทวีปยุโรป

ศาสนาอิสลามเป็นศาสนาที่มีผู้นับถือมากเป็นอันดับ 2 ในทวีปยุโรป เป็นรองเพียงศาสนาคริสต์ ถึงแม้ว่าชุมชนมุสลิมส่วนใหญ่ในยุโรปตะวันตกก่อตั้งได้ไม่นาน แต่ก็มีสังคมมุสลิมที่ดำรงอยู่มาหลายศตวรรษในคาบสมุทรบอลข่าน, คอเคซัส, ไครเมีย และภูมิภาควอลกา ศัพท์ "มุสลิมยุโรป" (Muslim Europe) ใช้เรียกประเทศที่มีมุสลิมเป็นส่วนใหญ่ในบอลข่าน (บอสเนียและเฮอร์เซโกวีนา, แอลเบเนีย และคอซอวอ) กับบางประเทศในยุโรปตะวันออกที่มีมุสลิมเป็นชนกลุ่มน้อยจำนวนมาก (บัลแกเรีย, มอนเตเนโกร, มาซิโดเนียเหนือ, และบางสาธารณรัฐของรัสเซีย) ที่มีประชากรจำนวนมากเป็นมุสลิมยุโรป แม้ว่าส่วนใหญ่จะเป็นฆราวาสก็ตาม
ศาสนาอิสลามขยายเข้าสู่คอเคซัสผ่านการพิชิตจักรวรรดิเปอร์เซียโดยมุสลิมในคริสต์ศตวรรษที่ 7 และเข้าสู่ยุโรปใต้ผ่านการขยายตัวหลังการพิชิตฮิสเปเนียของอุมัยยะฮ์ในคริสต์ศตวรรษที่ 8–10 หน่วยงานทางการเมืองของมุสลิมมีอยู่อย่างมั่นคงในบริเวณที่ปัจจุบันคือสเปน, โปรตุเกส, ซิซิลี และมอลตาในสมัยกลาง ประชากรมุสลิมในดินแดนเหล่านี้ภายหลังหันมานับถือศาสนาคริสต์หรือถูกเนรเทศออกไปในช่วงปลายคริสต์ศตวรรษที่ 15 โดยผู้นำคริสเตียน (ดู "เรกองกิสตา") จักรวรรดิออตโตมันขยายดินแดนเข้าไปในยุโรปตะวันออกเฉียงใต้และรวมอำนาจทางการเมืองด้วยการรุกรานและพิชิตดินแดนส่วนมากของจักรวรรดิเซอร์เบีย, จักรวรรดิบัลแกเรีย และดินแดนที่เหลือทั้งหมดของจักรวรรดิไบแซนไทน์ในคริสต์ศตวรรษที่ 14 ถึง 15 หลายศตวรรษถัดมา จักรวรรดิออตโตมันค่อย ๆ สูญเสียดินแดนในทวีปยุโรปเกือบทั้งหมด จนกระทั่งพ่ายแพ้และล่มสลายใน ค.ศ. 1922 ศาสนาอิสลามเผยแผ่เข้าสู่ยุโรปตะวันออกผ่านการเข้ารีตของชาวบุลการ์วอลกา, Cuman-Kipchaks และภายหลังคือโกลเดนฮอร์ดกับรัฐข่านยุคหลัง กับประชากรมุสลิมหลายกลุ่มที่ชาวรัสเซียเรียกว่า "ชาวตาตาร์" ประชากรมุสลิมที่มีความสำคัญทางประวัติศาสตร์ในยุโรป ได้แก่ Gorani, Torbeshi, Pomaks, ชาวบอสนีแอก, มุสลิมเชื้อสายแอลเบเนีย, ชาวแอลเบเนียเชื้อสายจาม, มุสลิมเชื้อสายกรีก, Vallahades, มุสลิมเชื้อสายโรมานี, ชาวเติร์กในบอลข่าน, ชาวไซปรัสเชื้อสายเติร์ก, ชาวครีตเชื้อสายเติร์ก, Yörüks, ชาวตาตาร์วอลกา, ชาวตาตาร์ไครเมีย, ชาวคาซัค, Gajals และ Megleno-Romanians
ในช่วงปลายคริสต์ศตวรรษที่I 20 ถึงต้นคริสต์ศตวรรษที่ 21 มีมุสลิมจำนวนมากอพยพเข้าสู่ยุโรปตะวันตก ใน ค.ศ. 2010 ประมาณการว่ามีมุสลิมอาศัยอยู่ในทวีปยุโรปประมาณ 44 ล้านคน (6%) ซึ่งรวมผู้ที่อาศัยอยู่ในสหภาพยุโรปประมาณ 19 ล้านคน (3.8%) คาดการณ์ว่าจำนวนนี้จะเพิ่มขึ้น 8% หรือ 58 ล้านคนใน ค.ศ. 2030 พวกเขามักจะเป็นหัวข้อของการอภิปรายที่รุนแรงและการโต้เถียงทางการเมืองที่จุดประกายจากเหตุการณ์ต่าง ๆ เช่น การโจมตีของผู้ก่อการร้ายอิสลามในประเทศแถบยุโรป, ข้อถกเถียงกรณีหนังสือ" โองการปีศาจ", ภาพการ์ตูนในประเทศเดนมาร์ก, ข้อโต้แย้งเรื่องเครื่องแต่งกายอิสลาม และการสนับสนุนขบวนการและพรรคอิงสามัญชนฝ่ายขวาที่มองมุสลิมเป็นภัยคุกคามต่อวัฒนธรรมยุโรปและค่านิยมเสรีนิยมเพิ่มมากขึ้น เหตุการณืเหล่านี้เติมเชื้อเพลิงให้กับข้อโต้แย้งเกี่ยวกับหัวข้อโลกาภิวัตน์, แนวคิดพหุวัฒนธรรม, อาการกลัวอิสลาม, ทัศนคติต่อชาวมุสลิม และสิทธิประชานิยม
ประวัติ.
ประชามุสลิมในทวีปยุโรปมีความหลากหลายในทางประวัติศาสตร์และต้นกำเนิดมาก ปัจจุบัน ภูมิภาคที่มีมุสลิมเป็นส่วนใหญ่ในยุโรปคือคาบสมุทรบอลข่าน (แอลเบเนีย, บอสเนียและเฮอร์เซโกวีนา, คอซอวอ) และบางสาธารณรัฐของประเทศรัสเซียในคอเคซัสเหนือและภูมิภาคIdel-Ural ชุมชนในบริเวณเหล่านี้ประกอบด้วยชนพื้นเมืองชาวยุโรปที่นับถือศาสนาอิสลามเป็นส่วนใหญ่ ซึ่งมีประเพณีทางศาสนามาหลายร้อยปีจนถึงสมัยกลาง ประเทศข้ามทวีปอย่างตุรกี, อาเซอร์ไบจาน และคาซัคสถานก็มีมุสลิมเป็นส่วนใหญ่ด้วย
เรือประจัญบานมิกาซะ

มิกาซะ (; โรมาจิ: "Mikasa") เป็นเรือประจัญบานของกองทัพเรือจักรวรรดิญี่ปุ่น ตั้งตามชื่อภูเขามิกาซะ ในเมืองนาระ ประเทศญี่ปุ่น เรือลำนี้ทำหน้าที่เป็นเรือธงของพลเรือโทโทโง เฮฮาจิโรตลอดสงครามรัสเซีย–ญี่ปุ่น ระหว่างปี ค.ศ. 1904-1905 โดยรวมถึงยุทธนาวีที่พอร์ตอาเธอร์, ยุทธนาวีที่ทะเลเหลือง และ ยุทธนาวีที่ช่องแคบสึชิมะ
สตูดิโอดรากอน

บริษัทสตูดิโอดรากอน (เกาหลี: ; อาร์อาร์: "Seutyudiodeuraegon Jusikhoesa") เป็นบริษัทผลิต การตลาด และการจัดจำหน่ายละครโทรทัศน์เกาหลีใต้ ภายใต้บริษัทซีเจ อีแอนด์เอ็ม ในเครือบริษัทซีเจ อีเอ็นเอ็ม ก่อตั้งขึ้นเมื่อวันที่ 3 พฤษภาคม ค.ศ. 2016 โดยแยกออกจากอีแอนด์เอ็ม มีเดีย คอนเทนต์
บริษัทได้เข้าร่วมดัชนี KOSDAQ ตลาดหลักทรัพย์เกาหลี ซึ่งเป็นดัชนีเดียวกับที่บริษัทแม่รวมอยู่ด้วย จากการระดมทุนสาธารณะในรูปแบบการเสนอขายหุ้นแก่ประชาชนทั่วไปเป็นครั้งแรกเมื่อวันที่ 24 พฤศจิกายน 2017
สตูดิโอดรากอนร่วมมือกับเน็ตฟลิกซ์เพื่อส่งละครของช่องทีวีเอ็น เช่น "ปักหมุดรักฉุกเฉิน", "เรื่องหัวใจ ไม่ไหวอย่าฝืน" ลงแพลตฟอร์ม การเป็นหุ้นส่วนของพวกเขาคาดว่าจะสิ้นสุดลงในปี 2022 เนื่องจากซีเจ อีเอ็นเอ็ม ผู้ก่อตั้งสตูดิโอดรากอนได้ตัดสินใจที่จะมุ่งเน้นไปที่ TVING หลังจากการควบรวมกิจการกับ KT Seezn
ลีแยฟว์ราลารัวยาล

ลีแยฟว์ราลารัวยาล (หรือ) เป็นอาหารที่เป็นสัญลักษณ์ของกีฬาล่าสัตว์ของฝรั่งเศส การปรุงต้องใช้ทักษะทางเทคนิครวมถึงประสบการณ์ระดับสูง อาหารชนิดนี้มีสองสูตรที่ "แข่งขันกัน" สูตรหนึ่งเหมือนสตู โดยตุ๋นใส่กระเทียมและหอมแดงหั่นฝอยในซอสไวน์แดงที่เป็นตัวแทนของเลือด ส่วนอีกสูตรหนึ่งเป็นเนื้อติดกระดูกยัดไส้  โดยสอดไส้ด้วยฟัวกราและทรัฟเฟิล เสิร์ฟร้อนโดยแบ่งเป็นชิ้น ๆ ราดด้วยซอสไวน์แดงที่เป็นตัวแทนของเลือด แม้ว่าสูตรร่วมสมัยทั้งสองนี้มีความแตกต่างกันอย่างมาก แต่ทั้งคู่ก็อ้างถึงประวัติศาสตร์ในการใช้ชื่อลีแยฟว์ราลารัวยาล
ต้นกำเนิดและสูตรต่าง ๆ.
"ตามประวัติศาสตร์แล้ว อาหารที่ใช้คำว่า "รัวยาล (ของราชวงศ์)" นั้นถือเป็นอาหารที่มีคุณภาพและพิถีพิถันในการจัดเตรียมตามแบบฉบับของชาววังหรือเหมาะสมสำหรับเป็นเครื่องเสวย อาหารจานนี้เริ่มมีการบันทึกตั้งแต่ปี ค.ศ. 1588 และมีความชัดเจนในช่วงคริสต์ศตวรรษที่ 17 ในปี ค.ศ. 1755 เมนง (Menon) ผู้ปรุงและเขียนตำราการทำอาหารได้ระบุสูตรการทำในหนังสือ "Les soupers de la Cour ou L'art de travailler toutes sortes d'aliments" ฉบับพิมพ์ครั้งแรกของเขา ใช่ชื่อว่า "Lapereaux au Monarque" พร้อมด้วยเครื่องจิ้ม "Sauce à la Royale" อย่างไรก็ตามทั้งอาหารและเครื่องจิ้มแตกต่างจากทั้งสองสูตรที่แข่งขันกันใช้ชื่อนี้ในสมัยใหม่ นอกจากนี้ในหนังสือของเขา ส่วนแรกเมนงได้อธิบายถึงการปรุงอีกสองสูตรสำหรับตุ๋นเนื้อกระต่ายในสตู แบบแรกเป็นชนิดเสิร์ฟเย็นในชื่อ "Lièvre en terrine à la Daube" และอีกแบบเสิร์ฟร้อน "Lièvre au Sang" ในส่วนหลังของหนังสือยังมีสูตรสำหรับเสิร์ฟเย็นของ "Roulades de Lièvre" (แบบกาล็องตีน) แต่ไม่ใส่ฟัวกราหรือเห็ดทรัฟเฟิล โดยปรุงในไวน์ขาวและน้ำซุป
สัญลักษณ์ของอาหารฝรั่งเศส.
สูตรอาหารที่เป็นมรดกของการทำอาหารฝรั่งเศสจานนี้ได้รับการยอมรับว่าเป็นเอกลักษณ์ของฝรั่งเศส รายการโทรทัศน์อเมริกัน "ดวลอาหาร ประลองจานเด็ด" (The Final Table) ได้ทำรายการเกี่ยวกับอาหารฝรั่งเศสโดยนำเสนออาหารจานนี้ในปี ค.ศ. 2018
ดานีแยลา แมลชียอร์

ดานีแยลา แมลชียอร์ ดุช ไรช์ ลอปึช ปึไรรา (เกิด 1 พฤศจิกายน ค.ศ. 1996) หรือ ดานีแยลา แมลชียอร์ เป็นนักแสดงชาวโปรตุเกส เธอเริ่มต้นอาชีพนักแสดงในประเทศโปรตุเกสและเริ่มมีชื่อเสียงในจากผลงานการแสดงในละครโทรทัศน์เรื่อง "โอรู เวร์ดี" (2017) ก่อนที่จะมีชื่อเสียงโด่งดังไปทั่วโลกจากบท คลีโอ กาโซ / แรตแคชเชอร์ 2 ในภาพยนตร์จักรวาลขยายดีซีเรื่อง "เดอะ ซุยไซด์ สควอด" (2021) ซึ่งนับเป็นภาพยนตร์ภาษาอังกฤษเรื่องแรกของเธอ นอกจากนี้เธอยังได้เป็นหนึ่งในนักแสดงสมทบเรื่อง "รวมพันธุ์นักสู้พิทักษ์จักรวาล 3" (2023) ซึ่งเป็นภาพยนตร์ลำดับที่ 32 ของจักรวาลภาพยนตร์มาร์เวล และเร็ว..แรงทะลุนรก 10
พล่า

พล่า เป็นอาหารไทยประเภทยำ ใช้เนื้อสัตว์สด ๆ ปรุงรสด้วยน้ำมะนาว น้ำปลา พริก ตะไคร้ฝอย ใบสะระแหน่ เป็นต้น พล่าต่างจากยำตรงที่พล่ามักใช้เนื้อสัตว์ที่ไม่สุกมาก คลุกกับผักและเครื่องปรุงแบบยำแต่ใส่ตะไคร้ ใบมะกรูด และน้ำพริกเผาเพิ่มเข้ามาด้วย พล่ายังคล้ายกับแสร้งว่า แต่แสร้งว่าเป็นน้ำพริกเครื่องจิ้มผักดิบมักใช้กุ้งที่ย่างหรือลวกจนสุก
ประวัติ.
พล่าเป็นอาหารโบราณ ปรากฏในบทละครเรื่อง "รามเกียรติ์" พระราชนิพนธ์สมเด็จพระเจ้ากรุงธนบุรี ตอน ศึกท้าวสัทธาสูร วิรุญจำบัง ที่ทรงพระราชนิพนธ์เมื่อ พ.ศ. 2313 (จ.ศ. 1132) ความว่า
ปรากฏใน "กาพย์เห่ชมเครื่องคาวหวาน" พระราชนิพนธ์ในพระบาทสมเด็จพระพุทธเลิศหล้านภาลัย ความว่า
ตำรา "แม่ครัวหัวป่าก์" (พ.ศ. 2452) ของท่านผู้หญิงเปลี่ยน ภาสกรวงศ์ ได้ระบุสูตรพล่าโดยอ้างจาก "กาพย์เห่ชมเครื่องคาวหวาน" ว่า "พล่าเนื้อสด ตามตำราสมเด็จพระพันพรรษา (สมเด็จพระศรีสุริเยนทราบรมราชินี)" โดยเนื้อสดที่ว่าคือเนื้อสมัน ในสูตรกล่าวไว้ว่า 
"หั่นบาง ๆ ให้พอจานหนึ่ง เอาเกลือป่นเคล้าให้เค็มสักหน่อย น้ำส้มนิด น้ำมะนาวลงขยำนวดไปจนเนื้อนั้นซีดสุก ออกสีขาว แล้วบิดให้แห้ง…เอากระเทียมแห้งปอกซอยตามกลีบ แบ่งเอาขึ้นเจียวกับมันหมูส่วนหนึ่ง เหลือดิบไว้สองส่วน พริกชี้ฟ้าผ่าแคะเมล็ดออก หั่นตามยาว เมล็ดแตงเอาขึ้นขั้วทั้งเปลือก แล้วแกะเอาแต่เมล็ดใน สระแหน่เด็ดเอาแต่ใบ แล้วเอาของที่กล่าวเหล่านี้ลงประสมเคล้ากับเนื้อ เอาน้ำเคยดี น้ำมะนาวเคล้าให้ทั่วกัน…"
สูตรดังกล่าวแตกต่างจากพล่าในปัจจุบันไม่ว่าจะมีกลิ่นกระเทียมเจียว รสเผ็ดจากพริกชี้ฟ้า หรือกระทั่งความนุ่มของเนื้อสดที่ใช้ เนื้อที่ใช้ในตำรานี้นอกจากเนื้อสมัน เนื้อกวาง นางเก้ง สุกรป่าก็ใช้ได้ ถ้าไม่มี เนื้อสันโคสดก็ใช้ได้ แต่ปัจจุบันการรับประทานดิบลดลงจึงประยุกต์มาทำเป็นเนื้อสัตว์แบบสุกมากขึ้น เช่น เนื้อวัว เนื้อหมู หรือกุ้ง
บรรจบ พันธุเมธา นักภาษาศาสตร์ ระบุว่า คำว่า "พล่า" เป็นคำยืมมาจากคำเขมรว่า "ภลา"
การควบรวมกิจการ ทรู-ดีแทค

การควบรวมกิจการระหว่างทรู คอร์ปอเรชั่น และดีแทค ซึ่งเป็นผู้ให้บริการเครือข่ายโทรคมนาคมรายใหญ่เป็นอันดับที่ 2 และ 3 ของประเทศไทย เกิดขึ้นในช่วงปี พ.ศ. 2566 หลังจากการประกาศต่อสาธารณะครั้งแรกเมื่อวันที่ 22 พฤศจิกายน พ.ศ. 2564 ข้อตกลงดังกล่าวจะทำให้บริษัทที่จะควบรวมกันกลายเป็นเครือข่ายโทรศัพท์เคลื่อนที่ที่ใหญ่ที่สุดแทนแอดวานซ์ อินโฟร์ เซอร์วิส (เอไอเอส) และทำให้ตลาดผู้ให้บริการโทรศัพท์เคลื่อนที่กลายเป็นการผูกขาดเพียงสองราย
การควบรวมกิจการดังกล่าวจึงถูกต่อต้านอย่างหนักจากนักวิชาการและภาคประชาสังคม โดยมองว่าเป็นอันตรายต่อผู้บริโภคและผลประโยชน์สาธารณะ สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ได้รับทราบการควบรวมกิจการดังกล่าวโดยมีเงื่อนไขบางประการเมื่อวันที่ 20 ตุลาคม พ.ศ. 2565 แม้ว่าจะมีความไม่แน่นอนทางกฎหมายบางประการว่า กสทช. มีอำนาจในการอนุมัติการควบรวมกิจการดังกล่าวหรือไม่ และคณะกรรมการการแข่งขันทางการค้าควรเข้ามาเกี่ยวข้องหรือไม่ คำร้องคัดค้านคำตัดสินดังกล่าวได้ยื่นต่อศาลปกครองในเดือนพฤศจิกายนโดยสภาองค์กรของผู้บริโภคและเอไอเอส
บริษัท ซิทริน โกลบอล จำกัด ก่อตั้งขึ้นเป็นการร่วมทุนระหว่างเครือเจริญโภคภัณฑ์ (ผู้ถือหุ้นใหญ่ของทรู) และเทเลนอร์ (ผู้ถือหุ้นใหญ่ของดีแทค) บริษัทจดทะเบียนจัดตั้งบริษัทกับกรมพัฒนาธุรกิจการค้า กระทรวงพาณิชย์ เมื่อวันที่ 9 กรกฎาคม พ.ศ. 2564 ด้วยทุนจดทะเบียน 100,000 บาท สำนักงานตั้งอยู่ที่ 313 อาคารซีพี ทาวเวอร์ ถนนสีลม แขวงสีลม เขตบางรัก กรุงเทพมหานคร
บริษัทเริ่มปรากฏชื่อและมีบทบาทครั้งแรกในฐานะผู้ทำคำเสนอซื้อหลักทรัพย์ของทรูและดีแทค ภายหลังการควบรวมกิจการระหว่างทรูและดีแทคแล้ว บริษัทฯ จะซื้อหุ้นจากทรูในราคาหุ้นละ 5.09 บาท และจะซื้อหุ้นจากดีแทคในราคาหุ้นละ 47.76 บาท การควบรวมกิจการคาดว่าจะเสร็จสิ้นในช่วงปลายเดือนกันยายน พ.ศ. 2565 ต่อมาเมื่อวันที่ 4 เมษายน พ.ศ. 2565 ในการประชุมสามัญผู้ถือหุ้นประจำปี พ.ศ. 2565 ของบริษัท ทรูคอร์ปอเรชั่น ที่ประชุมได้มีมติอนุมัติการควบรวมกิจการกับดีแทค เช่นเดียวกับดีแทค ในวันเดียวกันกับที่ที่ประชุมวิสามัญผู้ถือหุ้นของบริษัทดีแทคมีมติอนุมัติการควบรวมกิจการกับทรูคอร์ปอเรชั่น โดย กสทช. มีมติ "รับทราบ" การควบรวมกิจการในการประชุมเมื่อวันที่ 20 ตุลาคม พ.ศ. 2565 บริษัทใหม่ที่เกิดจากการควบรวมกิจการยังคงใช้ชื่อว่า บริษัท ทรู คอร์ปอเรชั่น จำกัด (มหาชน) ซึ่งก่อตั้งเมื่อวันที่ 1 มีนาคม พ.ศ. 2566 และจดทะเบียนในตลาดหลักทรัพย์แห่งประเทศไทยภายใต้สัญลักษณ์หุ้น TRUE เมื่อวันที่ 3 มีนาคม พ.ศ. 2566
ทรอย คอตเซอร์

ทรอย ไมเคิล คอตเซอร์ (เกิด 24 กรกฎาคม ค.ศ. 1968) เป็นนักแสดงชาวอเมริกัน เป็นที่รู้จักอย่างดีจากบทสมทบในภาพยนตร์เรื่อง "โคด้า หัวใจไม่ไร้เสียง" (2021) ซึ่งทำให้เขาได้รับรางวัลมากมาย รวมถึงรางวัลออสการ์, รางวัลแบฟตา, รางวัลสมาคมนักแสดงภาพยนตร์และโทรทัศน์ และคริติกส์ชอยส์มูฟวีอะวอดส์ เขากลายเป็นนักแสดงหูหนวกคนแรกที่ได้รับสามรางวัลหลัง
ชีวิตช่วงแรกและการศึกษา.
คอตเซอร์เกิดเมื่อวันที่ 24 กรกฎาคม ค.ศ. 1968 ในเมซา รัฐแอริโซนา เป็นบุตรของโจดี (นามสกุลเดิม ทรู) และเลนนาร์ด สตีเฟน "เลน" คอตเซอร์ ทำงานเป็นผู้บัญชาการตำรวจในเมซา เมื่อคอตเซอร์อายุเก้าเดือน บิดามารดาพบว่าเขาหูหนวก พวกเขาจึงเรียนภาษามืออเมริกันเพื่อให้ครอบครัวสามารถสื่อสารกันได้ รวมถึงสนับสนุนให้คอตเซอร์เล่นกีฬาและผูกมิตรกับเด็กที่ได้ยินเสียงในละแวกนั้น คอตเซอร์เข้าเรียนที่ฟีนิกซ์เดย์สกูลฟอร์เดอะเดฟ ที่ซึ่งทำให้เขาเริ่มสนใจการแสดง เขาจบการศึกษาจากโรงเรียนเวสต์วูดไฮสกูล ขณะเรียนอยู่ที่นี่ ครูสอนการแสดงสนับสนุนให้เขาเข้าร่วมในรายการวาไรตีซีเนียร์และยังได้แสดงละครใบ้ที่ได้รับการตอบรับอย่างดีและเป็นแรงจูงใจทำให้เขาเริ่มสนใจละครเวทีด้วย
หลังจากคอตเซอร์จบการศึกษาระดับมัธยม เขาได้ฝึกงานที่เคทีเอสพี-ทีวี (ปัจจุบันคือ เคเอสเอซี-ทีวี) ในขณะที่เขามีความปรารถนาเป็นผู้กำกับภาพยนตร์นั้น ขณะฝึกงานเขาได้ช่วยงานบรรณาธิการและรู้สึกไม่ปะติดปะต่อกับผู้คนใดเลย โดยเขากล่าวว่า "ความฝันการเป็นผู้กำกับของผมพังทลาย หลังจากที่ผมยอมรับความจริงได้ว่าผมอาศัยอยู่ในโลกที่ไม่ได้ใช้ภาษาของผม" จากนั้นเขาเข้าเรียนที่มหาวิทยาลัยแกลลอเดต ตั้งแต่ปี 1987 ถึง 1989 และศึกษาด้านละครเวที โทรทัศน์ และภาพยนตร์
ช็อกโกแลตทหาร (สวิตเซอร์แลนด์)

ช็อกโกแลตทหาร  เป็นส่วนหนึ่งของเสบียงสนามของกองทัพสวิส
ประวัติ.
ช็อกโกแลตทหารมีชื่ออย่างเป็นทางการในกองทัพสวิสว่า "เสบียงสนามฉุกเฉิน" ("Notportion" หรือ "ration de secours" หรือ "razione di soccorso" หรือ "raziun da reserva") เป็นดาร์กช็อกโกแลตสีดำบรรจุในกล่องกระดาษแข็งสีขาวสองกล่องซึ่งปิดด้วยฟิล์มพลาสติกใส มีขนาดประมาณกล่องบุหรี่ กล่องกระดาษแข็งสองกล่องเชื่อมติดกันแต่สามารถฉีกแยกออกจากกันได้ง่าย ช็อกโกแลตทหารนี้ผลิตโดยหลายบริษัท เช่น บริษัท Villars-Maitre-Chocolatier หรือบริษัท Chocolat Stella ช็อกโกแลตทหารเป็นส่วนหนึ่งของเสบียงสนามพื้นฐานสำหรับทหารสวิสเป็นเวลาหลายทศวรรษ นอกจากบิสกิตทหารแล้วช็อกโกแลตทหารก็เป็นที่นิยมของเด็กนักเรียนเมื่อได้รับแจกจากทหาร ช็อกโกแลตทหารจึงมีกลุ่มผู้ติดตามประจำ
เมื่อเวลาผ่านไป ช็อกโกแลตแท่งขนาด 50 กรัม บรรจุในบรรจุภัณฑ์กระดาษสีแดงและช็อกโกแลตนมแท่งขนาด 50 กรัมในบรรจุภัณฑ์พลาสติกสีแดง เป็นที่นิยมมากกว่า"เสบียงสนามฉุกเฉิน"ซึ่งมีขนาดเท่ากันแต่ไม่มีจำหน่าย ทำให้เกิดข่าวลือว่าช็อกโกแลตนี้สำหรับเจ้าหน้าที่เท่านั้น สิ่งนี้ก่อให้เกิดสมญาอย่างไม่เป็นทางการว่า "ช็อกโกแลตเจ้าหน้าที่ " โดยปัจจุบันได้เข้ามาแทนที่"เสบียงสนามฉุกเฉิน"แล้ว ซึ่ง"เสบียงสนามฉุกเฉิน"ก็ไม่ได้เป็นส่วนหนึ่งของเสบียงสนามสำหรับกองทัพอีกต่อไป ช็อกโกแลตสีดำรุ่นก่อนของบริษัท Stella ได้เลิกผลิตในวันที่ 1 พฤษภาคม พ.ศ. 2548 อย่างไรก็ตาม ผู้ผลิตอีกรายในรัฐตีชีโนยังคงผลิตต่อไปในสูตรดั้งเดิมและขายให้กับลูกค้าที่เป็นพลเรือน ช็อกโกแลตทหารปัจจุบันยังมีแบบที่ประกอบด้วยข้าวพองหรือแผ่นข้าวโพดอบแห้ง นอกจากช็อกโกแลตแท่งแล้ว ช็อกโกแลตทหารยังมีจำหน่ายในรูปของนาโปลิตังขนาด 5 กรัม ซึ่งใช้เพื่อวัตถุประสงค์ในการส่งเสริมการขาย กองทัพสวิสจัดหาช็อกโกแลตทหารจากผู้ผลิตหลายรายซึ่งได้รับการรับรองจาก UTZ รวมถึงบริษัท Chocolat Stella และบริษัท Chocolat Frey
ตราสินค้าที่ได้รับการคุ้มครอง.
ตั้งแต่ปี พ.ศ. 2556 รัฐสภาสวิตเซอร์แลนด์เป็นผู้ถือสิทธิ์ในตราสินค้า "Swiss Army" และในเดือนเมษายน พ.ศ. 2559 ศาลพาณิชย์แห่งรัฐแบร์น  ห้ามผู้ผลิตช็อกโกแลตใช้ชื่อตราสินค้า "Swiss Army" โดยไม่มีใบอนุญาตที่เกี่ยวข้อง
ออลแอฟริกาเกมส์ 2007

ออลแอฟริกาเกมส์ 2007  เป็นการแข่งขันกีฬาแอฟริกันเกมส์ครั้งที่ 9 จัดขึ้นระหว่างวันที่ 11 ถึง 23 กรกฎาคม ค.ศ. 2007 ในแอลเจียร์ซึ่งเป็นเมืองหลวงของประเทศแอลจีเรีย แอลเจียร์เป็นเมืองแรกที่เป็นเจ้าภาพจัดการแข่งขันออลแอฟริกาเกมส์เป็นครั้งที่สอง โดยครั้งแรกในการแข่งขันออลแอฟริกาเกมส์ 1978 นอกจากแอลจีเรียแล้ว มีเพียงประเทศไนจีเรียเท่านั้นที่จัดการแข่งขันสองครั้ง แต่เมืองเจ้าภาพต่างกัน นักกีฬา 4,793 คนเข้าร่วมการแข่งขันครั้งนี้
การทูตอาหาร

การทูตอาหาร  เป็นรูปแบบหนึ่งของการทูตวัฒนธรรม มีข้อตั้งพื้นฐานคือ "เป็นหนทางที่ง่ายที่สุดที่เอาชนะใจหรือความคิดผ่านทางปากท้อง" มีโครงการการทูตอาหารที่ได้รับการสนับสนุนอย่างเป็นทางการจากรัฐบาลในไต้หวัน สิงคโปร์ ประเทศไทย เกาหลีใต้ มาเลเซีย อินโดนีเซีย เลบานอน เปรู อิสราเอล สหรัฐ กัมพูชา ญี่ปุ่น สแกนดิเนเวีย ออสเตรเลียและอุซเบกิสถาน
ภูมิหลังและนิยาม.
ในภาษาอังกฤษ คำว่า "culinary diplomacy" และ "gastrodiplomacy" มีการใช้มาแล้วตั้งแต่ต้นคริสต์ทศวรรษ 2000 และเป็นที่รู้จักจากผลงานของนักวิชาการด้านการทูตสาธารณะที่ชื่อ พอล ร็อกโอเวอร์ (Paul Rockower) และแซม แชพเพิล-โซคอล (Sam Chapple-Sokol) 
การกล่าวถึงนิยามในช่วงแรกเกิดขึ้นในปี ค.ศ. 2002 ในบทความหนังสือพิมพ์ "Economist" เกี่ยวกับครัวไทยแห่งโครงการโลก (Thai Kitchen of the World program) ในปี 2011 มีบทความตีพิมพ์ในนิตยสารไต้หวันที่ชื่อ "Issues & Studies" ร็อกโอเวอร์ได้เขียนไว้ว่า "การทูตอาหารมีนัยว่าทางความคิดว่าจะเป็นหนทางที่ง่ายที่สุดที่เอาชนะใจหรือความคิดผ่านทางปากท้อง" แชพเพิล-โซคอลได้เขียนบทความเมื่อปี 2013 ในนิตยสาร "The Hague Journal of Diplomacy" ว่าการทูตอาหาร "เป็นการใช้อาหารให้เป็นเครื่องมือในการสร้างความเข้าใจการข้ามวัฒนธรรมโดยคาดหวังที่จะพัฒนาปฏิสัมพันธ์และการร่วมมือกัน" ใครก็ตามที่อยู่กลุ่มเป้าหมาย การทูตทางอาหารเป็นเครื่องมือในการพัฒนาตราสินค้าของชาติได้ ตามหลักทฤษฎีแล้วจะสำเร็จได้ด้วยการเปลี่ยนจากบทสนธนาเกี่ยวกับประเทศไปสู่การมุ่งความคิดไปที่เรื่องที่ไม่ใช่การเมืองและมุมมองด้านบวกของวัฒนธรรม ในขั้นต้นจากการศึกษาซึ่งได้จากการสังเกตุโครงการการทูตอาหารในหลายประเทศ การทูตอาหารแสดงให้เป็นว่าประสบความสำเร็จในการพัฒนาตราสินค้าของชาติได้
ออลแอฟริกาเกมส์ 2003

ออลแอฟริกาเกมส์ 2003  เป็นการแข่งขันกีฬาออลแอฟริกาเกมส์ครั้งที่ 8 จัดขึ้นในวันที่ 5–17 ตุลาคม ค.ศ. 2003 ในอาบูจา ประเทศไนจีเรีย มี 53 ประเทศเข้าร่วมแข่งขันใน 23 ชนิดกีฬา สนามกีฬาหลักคือ สนามกีฬาอาบูจา ที่สร้างขึ้นใหม่ ประธานคณะกรรมการจัดการแข่งขันชาวไนจีเรียชื่อ อามอส อาดามู
ออลแอฟริกาเกมส์ 1999

ออลแอฟริกาเกมส์ 1999  เป็นการแข่งขันกีฬาออลแอฟริกาเกมส์ ครั้งที่ 7 จัดขึ้นตั้งแต่วันที่ 10-19 กันยายน ค.ศ. 1999 ในมหานครโจฮันเนสเบิร์ก, ประเทศแอฟริกาใต้ มี 53 ประเทศเข้าร่วมใน 18 ชนิดกีฬา กีฬาเนตบอลถูกบรรจุเป็นกีฬาสาธิต
ชาวแอฟริกาใต้ต้อนรับผู้ชมประมาณ 25,000 คน รวมถึงนักกีฬา 6,000 คนและเจ้าหน้าที่ 3,000 คนจากทั่วทั้งทวีปแอฟริกา พิธีเปิดที่มีการเต้นรำ อุปรากรณ์แอฟริกัน และนักรบชาวซูลู ถูกจัดแสดงในสนามกีฬาที่มีผู้ชมน้อยกว่า 15,000 คน
ออลแอฟริกาเกมส์ 1995

ออลแอฟริกาเกมส์ 1995  เป็นการแข่งขันกีฬาออลแอฟริกาเกมส์ ครั้งที่ 6 จัดแข่งขันตั้งแต่วันที่ 13 ถึง 23 กันยายน ค.ศ. 1995 ในเมืองฮาราเร ประเทศซิมบับเว มี 46 ประเทศเข้าร่วมแข่งขันใน 18 ชนิดกีฬา
ประเทศแอฟริกาใต้ ซึ่งก่อนหน้านี้ถูกแบนจากการแข่งขันโดยชาติแอฟริกาอื่น ๆ ได้รับเชิญให้เข้าร่วมการแข่งขันเป็นครั้งแรกหลังจากการล่มสลายของการแบ่งแยกสีผิว
ด้วยสถิตินักกีฬา 6,000 คนที่เข้าร่วมแข่งขัน การแข่งขันครั้งนี้มีความสุ่มเสี่ยงเนื่องจากกากเพิ่มขึ้นที่ไม่สามารถควบคุมได้ ฮวน อันโตนิโอ ซามารันช์ ได้ขอร้องผู้จัดว่าอย่าพยายามเลียนแบบการแข่งขันกีฬาโอลิมปิก เนื่องจากต้องเสียค่าใช้จ่ายทางการเงินและการจัดการองค์กร
กรณีพิพาทเล็ก ๆ น้อย ๆ เกิดขึ้นในการแข่งขันอีกครั้ง นักกีฬาแฮนด์บอลหญิงชาวอียิปต์ถูกกล่าวหาว่าเป็นผู้ชาย และทีมอียิปต์ประท้วงว่านักยิมนาสติกแอฟริกาใต้สวมชุดแขนเสื้อผ้าลูกไม้โดยมองว่า "เซ็กซี่" เกินไป
โอ มัน-ซ็อก

โอ มัน-ซ็อก  เป็นนักแสดงชาวเกาหลีใต้ มีชื่อเสียงจากการแสดงเป็นนักร้องข้ามเพศในละครเวทีเพลงร็อคเรื่อง "เฮดวิกแอนด์เดอะแองกรีอินช์" และขันทีคนสนิทของกษัตริย์ในละครย้อนยุคเรื่อง "บันทึกรักคิมชูซอน สุภาพบุรุษมหาขันที" อาชีพการแสดงของเขาครอบคลุมทั้งละครเวที ละครโทรทัศน์ และภาพยนตร์
อาชีพ.
เริ่มต้นอาชีพนักแสดงละครเวที.
โอ มัน-ซ็อกจบการศึกษาจาก School of Drama ที่มหาวิทยาลัยศิลปะแห่งชาติเกาหลี เขาแสดงละครเวทีเรื่องแรกคือเรื่อง "Faust" ในปี ค.ศ. 1999 หนึ่งในบทบาทที่โดดเด่นในช่วงแรก ๆ ของเขาคือการรับบทเป็น กงกิล ตัวตลกกะเทยที่กลายเป็นเป้าหมายความหลงใหลของย็อนซันกุนผู้ทรราชในละครเวทีเรื่อง Yi ซึ่งต่อมาถูกดัดแปลงเป็นภาพยนตร์ยอดนิยมในปี ค.ศ. 2005 คือภาพยนตร์เรื่องกบฏรักจอมแผ่นดิน เขาได้รับการยกย่องอย่างสูงจากการรับบทเป็นกงกิล โอได้รับรางวัลนักแสดงหน้าใหม่ยอดเยี่ยมจาก National Theatre Association of Korea สำหรับการแสดงครั้งแรกในปี ค.ศ. 2000 และเขาได้รับบทนี้อีกสี่ครั้งในปี 2001, 2003, 2006 และ 2010
Hedwig and the Angry Inch.
แต่เขากลายเป็นซูเปอร์สตาร์ละครเวทีในปี ค.ศ. 2005 เมื่อเขาได้รับเลือกให้แสดงเป็นนักร้องข้ามเพศชาวเยอรมันตะวันออกในการแสดงละครเพลงร็อคเรื่องแรกของเกาหลีเรื่อง "Hedwig and the Angry Inch" โอได้รับคำวิจารณ์ที่น่าประทับใจสำหรับการแสดงของเขา และทำให้เขาได้รับรางวัลนักแสดงนำชายยอดเยี่ยมจากงาน Korea Musical Awards หลังจากที่เปิดทำการแสดงไปแล้ว มีนักแสดงสี่คนที่สลับสับเปลี่ยนกันรับบทนำ ได้แก่ โอ, โช ซึง-อู, คิม ดา-ฮย็อน และซง ย็อง-จิน
เอ็ม.ไพร์

เอ็ม.ไพร์  เป็นบอยแบนด์เกาหลีใต้มีสมาชิก 7 คน เซ็นสัญญาภายใต้ซีเอ็มจีโชร้อกสตาร์ส สมาชิกได้แก่ แทฮี ยูซึง ลูมิน ฮารุ เรด ทีโอ และเจอร์รี่ กลุ่มเปิดตัวเมื่อวันที่ 1 สิงหาคม ค.ศ. 2013 ด้วยสมาชิกหกคน ลูมินสมาชิกคนที่ 7 เดิมชื่อ LeeU จากวงโฟกัส เข้าร่วมกลุ่มในเดือนตุลาคม ค.ศ. 2013
ชื่อ 'M.Pire' เป็นการรวมคำว่า 'music' และ 'vampire' ซึ่งบ่งบอกถึงความจำเป็นที่กลุ่มจะมีชีวิตอยู่เพื่อดนตรี แฟนดอมของเอ็ม.ไพร์คือ Muse (뮤즈) ซึ่งเป็นตัวย่อของคำว่า จิตใจ เข้าใจ พิเศษ และให้กำลังใจ
วัดมงคลสุทธาวาส (จังหวัดพังงา)

วัดมงคลสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพังงา ในตำบลท้ายช้าง อำเภอเมืองพังงา จังหวัดพังงา
วัดมงคลสุทธาวาส เดิมชื่อว่า วัดลุ่ม ประวัติวัดระบุว่าเป็นวัดโบราณสร้างมาแต่สมัยไหน ใครเป็นผู้สร้างยังสืบไม่ได้ แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2380 สันนิษฐานว่า ชาวบ้านร่วมใจกันสร้างเพื่อถวายให้เป็นที่พำนักของพระธุดงค์รูปหนึ่ง คือ พระทองซึ่งต่อมาได้เป็นเจ้าอาวาสรูปแรก ต่อมาในสมัยของพระอุปัชฌาย์พุฒ ได้เปลี่ยนเป็น วัดมงคลสุทธาวาส ในปี พ.ศ. 2465 วัดได้รับพระราชทานวิสุงคามสีมาเมื่อ พ.ศ. 2452 เขตวิสุงคามสีมา กว้าง 27 เมตร ยาว 38 เมตร วัดได้รับการประกาศขึ้นทะเบียนเป็นโบราณสถานเมื่อวันที่ 9 เมษายน พ.ศ. 2544
อาคารเสนาสนะได้แก่ อุโบสถทรงไทยพื้นถิ่นภาคใต้ เจดีย์สององค์ยอดปลีหัก ตอม่อแตกร้าวมีเชื้อราปกคลุมรอบองค์เจดีย์ โบราณวัตถุของวัด มีพระประธานในอุโบสถ เป็นพระที่สร้างมานาน องค์พระก่อด้วยอิฐปูนปางมารวิชัย 3 องค์
พระเจ้าทุกขิตะ

พระเจ้าทุกขิตะ หรือรู้จักกันในอีกนามว่า เจ้าทุกขิตะราชกุมาร เป็นพระมหากษัตริย์แห่งอาณาจักรโยนกนคร เป็นพระราชโอรสของพระเจ้าพังคราช และพระเชษฐาของพระเจ้าพรหมมหาราช
พระเจ้าทุกขิตะประสูติเมื่อ พ.ศ. 898 ดังปรากฏใน "พงศาวดารโยนก" กล่าวถึงเรื่องพระราชสมภพว่า ""...เมื่อมหาศักราช 277 (พ.ศ. 898) ก็เข้าสู่สมัยพระเจ้าพังคราชเกิดเหตุการณ์กล๋อม [ขอมดำ] ยกพลเข้าปล้นเมืองโยนกนาคพันธ์ขับไล่พระเจ้าพังคราชและบริวารไปประทับ ณ เวียงสี่ตวง ในปีแรก พระมหาเทวีประสูติเจ้าทุกขิตะราชกุมาร..." 
และ "ตำนานสิงหนวัติ" กล่าวถึงพระนามตามที่ทรงพระราชสมภพในช่วงสภาวะทางการเมืองเกิดทุกข์เข็ญ ความว่า "...ตัวพระนางเทวีก็ประสูติโอรสอีกองค์หนึ่งชื่อ ทุกขิตกุมาร เนื่องจากเกิดในช่วงที่บ้านเมืองมีแต่ความทุกข์เข็ญ..."
พระเจ้าทุกขิตะเมื่อครั้งเป็นราชกุมาร ปรากฏใน "ตำนานสิงหนวัติ" กล่าวเมื่อได้ทรงตีผางล่อช้างงูว่า "...ครั้นเมื่ออายุกุมาร [พรหมกุมาร] ได้ 13 พรรษาปีแล้ว [...] ฝ่ายพระองค์พังเมื่อทราบข่าว จึงเรียกพราหมณ์ ปุโรหิต และเสนาอำมาตย์มาปรึกษาโหรจึงแนะนำว่า หากจะให้ช้างขึ้นน้ำ จะต้องนำทองคำหนึ่งพันชั่งมาตีเป็นผาง แล้วนำไปตีให้ช้างฟังพระองค์พังจึงให้ช่างรีบตีผาง เสร็จแล้วมอบให้เจ้าทุกขิตะกุมารนำผางคำไปตีให้ช้างฟัง เมื่อเจ้าทุกขิตะกุมารไปถึงยังฝั่งน้ำและตีผางคำให้ช้างฟัง ช้างจึงขึ้นจากฝั่งน้้าและเดินตามเสียงผางคำจนถึงเมืองสี่ตวง [...] เกิดความปีติยินดีอย่างยิ่ง [...] เมืองสี่ตวงก็ให้เรียกว่าเมืองผางคำ...""
พระเจ้าทุกขิตะทรงครองอาณาจักรโยนกนครหลังพระเจ้าพังคราชสวรรคต โดยพรหมกุมาร ผู้เป็นพระอนุชาทรงแสดงเจตนาไม่ครองเมืองโยนกนคร แต่ครองเมืองไชยปราการ เพื่อเฝ้าระวังไม่ให้พวกขอมดำยกทัพกลับมารุกราน
ในวัฒนธรรมสมัยนิยม.
มีนักแสดงผู้รับบท พระเจ้าทุกขิตะ คือ นภัสรัญจน์ มิตรธีรโรจน์ จากละครเรื่อง 12 วีรชนคนกล้าแห่งสยาม ตอน พระเจ้าพรหมมหาราช (2552)
สาวน้อยเวทมนตร์จอมล้างผลาญ

สาวน้อยเวทมนตร์จอมล้างผลาญ (; โรมาจิ: "Mahō Shōjo Majikarudesutoroiyāzu" เป็นซีรีส์อนิเมะโทรทัศน์ออริจินัลญี่ปุ่นที่จะฉายในอนาคต สร้างสรรค์โดยจุง อินางาวะ และผลิตโดยบิบิวรีแอนิเมชันสตูดิโอส์ กำกับโดยฮิโรชิ อิเกฮาตะ โดยมีมาซาโอะ คาวาเซะเป็นผู้ช่วยผู้กำกับ เขียนบทโดยไดชิโระ ทานิมูระ ซีรีส์อนิเมะออกอากาศตั้งแต่เดือนเมษายนถึงมิถุนายน พ.ศ. 2566 ทางผังรายการอนิเมอิซึมของช่อง MBS และช่องอื่น ๆ เพลงเปิดชื่อเพลงว่า "Magical Destroyer" ร้องโดยไอมิ ส่วนเพลงปิดชื่อเพลงว่า "Gospelion in a classic love" ร้องโดย The 13th tailor อนิพลัสได้ลิขสิทธิ์เผยแพร่ในเอเชียตะวันออกเฉียงใต้
ให้เสียงโดย: มาโกโตะ ฟูรูกาวะ
ให้เสียงโดย: ฟัยรูซ ไอ
ให้เสียงโดย: ไอมิ
ให้เสียงโดย: โทโมโยะ คูโรซาวะ
ณศมน นิยมเดชา

ณศมน นิยมเดชา (เกิดเมื่อวันที่ 26 ตุลาคม 2541) ชื่อเล่น แบมแบม เริ่มเข้าสู่วงการจากการประกวด ไทยซุปเปอร์โมเดลคอนเทสต์ ปี 2019 และเธอได้เข้ารอบ 10 คนสุดท้าย
ประวัติ.
ณศมน นิยมเดชา ชื่อเล่น แบมแบม (เกิดเมื่อวันที่ 26 ตุลาคม 2541) เป็นนักแสดงและนางแบบหญิงชาวไทยสังกัดช่อง 7 เอชดี
การทำงาน.
แบมแบเริ่มเข้าสู่วงการจากการประกวด ไทยซุปเปอร์โมเดลคอนเทสต์ 2019 และเธอได้เข้ารอบ 10 คนสุดท้าย ภายหลังเธอได้เซ็นสัญญาเป็นนักแสดงสังกัด ช่อง 7 เอชดี และเธอได้มีโอกาสรับละครเรื่องแรกคือเรื่อง ล่าท้าชน และ ผู้ดีด่งอิโด่ย เป็นต้น